Face mists: Η νέα τάση στην ομορφιά και 6 χρήσεις τους που...\nΤα face mists αποτελούν τη νέα τάση στον τομέα της ομορφιάς και έχουν πολλά οφέλη για την επιδερμίδα, αλλά και χρήσεις που δεν είχες φανταστεί!\nΓΡΑΦΕΙ: ΛΗΔΑ ΚΟΤΤΑΡΟΠΟΥΛΟΥ 29-10-2020\nΜπορεί το πρωί να άπλωσες την ενυδατική σου κρέμα πιστεύοντας ότι το δέρμα σου θα παραμείνει ενυδατωμένο και λαμπερό μέχρι το βράδυ, αλλά η επιδερμίδα σου χάνει την υγρασία της κατά τη διάρκεια της ημέρας και σε πολλές περιπτώσεις πολύ πιο γρήγορα απ’ όσο νομίζεις, καθώς η απώλεια υγρασίας οφείλεται στις κλιματικές συνθήκες και στο περιβάλλον το οποίο βρίσκεσαι. Όταν εργάζεσαι σε κλειστό χώρο με κλιματισμό, η ατμόσφαιρα είναι πολύ ξηρή και τα επίπεδα υγρασίας του δέρματός σου μειώνονται από τις πρώτες κιόλας ώρες. Το ίδιο θα συμβεί όταν η επιδερμίδα σου εκτεθεί απότομα στο κρύο ή στις υψηλές θερμοκρασίες το καλοκαίρι.\nΔιάβασε επίσης: Τονωτικό σπρέι για το πρόσωπο: Φτιάξε εύκολα ένα face mist!\nΚαλό λοιπόν θα ήταν να την ενυδατώνεις μέσα στην ημέρα, γιατί, όταν το δέρμα σου αφυδατωθεί, δείχνει θαμπό, κουρασμένο, ενώ τα σημάδια του χρόνου φαίνονται πιο έντονα – σκέψου πώς είναι η επιδερμίδα σου το βράδυ μετά από μια κουραστική ημέρα στο γραφείο. Ένα face mist είναι το ιδανικό προϊόν για να επαναφέρεις τη χαμένη υγρασία της επιδερμίδας σου άμεσα, ακόμα και πάνω από μακιγιάζ.\nΤα face mists περιέχουν πολύ περισσότερα ενυδατικά και αναζωογονητικά συστατικά από το απλό νερό. Αν ψεκάσεις την επιδερμίδα σου μόνο με νερό, απλώς θα τη δροσίσεις, αλλά δε θα την ενυδατώσεις. Τα face mists διαθέτουν ενυδατικούς παράγοντες, όπως η γλυκερίνη και το υαλουρονικό οξύ, και κάποια περιέχουν και καταπραϋντικά συστατικά για την άμεση αντιμετώπιση των ερεθισμών ή και αντηλιακά φίλτρα για να ανανεώνεις κάθε στιγμή, ακόμα και πάνω από το μέικαπ, την αντηλιακή σου προστασία.\nΠριν από την ενυδατική σου κρέμα\nΚαθημερινά, μετά τον καθαρισμό του προσώπου και πριν απλώσεις την ενυδατική κρέμα, ψέκασε την επιδερμίδα σου με ένα face mist. Έτσι, τα ενυδατικά συστατικά της κρέμας θα εισχωρήσουν άμεσα στα βαθύτερα στρώματα του δέρματος.\nΓια να φρεσκάρεις το μακιγιάζ σου\nΜέσα στην ημέρα, ειδικά τώρα που ο υδράργυρος ανεβαίνει, το μακιγιάζ αλλοιώνεται πολύ πιο εύκολα. Κάθε στιγμή που θέλεις να φρεσκάρεις το μακιγιάζ σου μπορείς να ψεκάζεις το πρόσωπό σου με ένα face mist. Αν θέλεις να προσθέσεις επιπλέον μέικαπ ή ρουζ, ο πιο σωστός τρόπος για να το κάνεις είναι πρώτα να ψεκάσεις το face mist, στη συνέχεια να ταμπονάρεις την επιδερμίδα σου απαλά με χαρτοπετσέτα και τέλος να ανανεώσεις το μέικαπ και κάθε άλλο προϊόν μακιγιάζ.\nΓια να κάνεις την κρέμα σου πιο λεπτόρρευστη\nΟι ανάγκες της επιδερμίδας αλλάζουν συνεχώς και ειδικά τώρα το καλοκαίρι προτιμάς προϊόντα περιποίησης με πιο ανάλαφρη υφή, που δεν προκαλούν λιπαρότητα. Με ένα face mist μπορείς να μεταμορφώσεις την υφή της κρέμας σου σε πιο λεπτόρρευστη. Βάλε λίγη ποσότητα κρέμας στις παλάμες σου και ψέκασε το face mist, ανακάτεψε και θα έχεις στη στιγμή μια πιο ανάλαφρη και δροσερή κρέμα.\nΜετά από μια βουτιά στη θάλασσα ή την πισίνα ψέκασε το πρόσωπό σου με ένα face mist για να απομακρύνεις το αλάτι και το χλώριο και να απλώσεις σε καθαρή και ενυδατωμένη επιδερμίδα το αντηλιακό σου.\nΝαι, μπορείς να το ψεκάσεις και στα μαλλιά σου! Θα φρεσκάρει το χτένισμά σου, ενώ είναι ιδανικό για να δημιουργήσεις ένα sleek look αντιμετωπίζοντας στη στιγμή το ανεπιθύμητο φριζάρισμα.\nΓια αναζωογόνηση των αισθήσεων\nΈνα face mist ευεργετεί τόσο την επιδερμίδα όσο και το μυαλό. Η κίνηση και μόνο που κάνεις για να το εφαρμόσεις καθώς κλείνεις τα μάτια σου και νιώθεις τη φρεσκάδα και τη δροσιά στο δέρμα σου θυμίζει στιγμιαία μια θεραπεία spa. Επίσης, το άρωμα που πολλά από αυτά διαθέτουν αλλάζει τη διάθεση. Εκείνα με νότες εσπεριδοειδών τονώνουν και χαρίζουν ενέργεια, ενώ εκείνα με άρωμα λουλουδιών, όπως το τριαντάφυλλο, ηρεμούν το μυαλό και χαλαρώνουν τις αισθήσεις.\nΤα fixing ή setting sprays είναι σχεδιασμένα για να προσφέρουν μεγαλύτερη διάρκεια στο μακιγιάζ, όπως η λακ που ψεκάζεις στα μαλλιά για να προσφέρεις επιπλέον κράτημα στο χτένισμά σου. Μπορείς επίσης να τα χρησιμοποιήσεις και κατά τη διάρκεια του μακιγιάζ, ψεκάζοντας, για παράδειγμα, το πινέλο εφαρμογής της σκιάς ματιών για μεγαλύτερη απόδοση χρώματος και διάρκεια. Πολλά setting sprays διαθέτουν UV φίλτρα για αντηλιακή προστασία, ενυδατικά στοιχεία ή συστατικά που απορροφούν τη λιπαρότητα και χαρίζουν ματ αποτέλεσμα.


Παναθηναϊκός: «Δεν θα ανεχτούμε διαιτησίες τύπου Σελίμου» | Ποδόσφαιρο: Κύπελλο Ελλάδας | gazzetta.gr\nΠαναθηναϊκός: «Δεν θα ανεχτούμε διαιτησίες τύπου Σελίμου»\nΑνακοίνωση κατά της διαιτησίας του Σπύρου Σελίμου εξέδωσε η ΠΑΕ Παναθηναϊκός τονίζοντας πως δεν θα ανεχτεί στο μέλλον ανάλογες διαιτησίες.\nΟι «πράσινοι» στέκονται στο σκληρό παιχνίδι των Πατρινών, ενώ επισημαίνουν πως ο Μάρκους Μπεργκ μπαίνει ορισμένες φορές στο στόχαστρο των διαιτητών. Αναλυτικά η ανακοίνωση έχει ως εξής: «Διαιτησίες τύπου Σελίμου δεν πρόκειται να ανεχτεί ο Παναθηναϊκός. Ο εν λόγω διαιτητής ακολουθώντας την πεπατημένη αρκετών συναδέλφων του επέτρεψε το σκληρό παιχνίδι των αντιπάλων, αφήνοντας ατιμώρητα πολλά μαρκαρίσματα.\nΑποκορύφωμα όλων το αντιαθλητικό τάκλιν που δέχθηκε ο Μάρκους Μπεργκ, το οποίο προκάλεσε τον τραυματισμό του και δεν τιμωρήθηκε καν με φάουλ. Ο Μπεργκ, ο κορυφαίος επιθετικός του πρωταθλήματος εδώ και τρία χρόνια δεν τυγχάνει σεβασμού από τους περισσότερους διαιτητές. Ορισμένες φορές μάλιστα μπαίνει στο στόχαστρό τους.\nΑντιθέτως ο Σελίμος ήταν ιδιαίτερα σχολαστικός στα μαρκαρίσματα των ποδοσφαιριστών του Παναθηναϊκού προς τους αντιπάλους. Δεν στεκόμαστε στο γκολ οφσάιντ της Παναχαϊκής αν και είναι ενδεικτικό της αποψινής διαιτητικής εικόνας».


Τετάρτη, 11-Απρ-2018 11:54\nΗ Tesco PLc ανακοίνωσε τη διανομή μερίσματος για πρώτη φορά μετά από τέσσερα χρόνια και τόνισε ότι αυξήθηκαν τα προ φόρων κέρδη.\nΗ μεγαλύτερη αλυσίδα σούπερ μάρκετ του Ηνωμένου Βασιλείου με βάση το μερίδιο της αγοράς, εμφάνισε κέρδη 1,30 δισ. στερλίνων (1,85 δισ. δολαρίων) στη χρήση που έληξε στις 24 Φεβρουαρίου, σε σχέση με τις 145 εκατ. στερλίνες πριν από ένα χρόνο, όταν είχε αναλάβει έκτακτες χρεώσεις 232 εκατ. στερλίνων για το λογιστικό σκάνδαλο του 2014.\nΟι συγκλίνουσες εκτιμήσεις έκαναν λόγο για κέρδη 1,03 δισ. στερλίνων. Τα έσοδα αυξήθηκαν στις 57,50 δισ. στερλίνες από τις 55,92 δισ. στερλίνες πριν από ένα χρόνο. Οι πωλήσεις του ομίλου αυξήθηκαν 2,3% και οι συγκρίσιμες πωλήσεις στο Ηνωμένο Βασίλειο αυξήθηκαν 2,2%.\nΗ Tesco ανακοίνωσε μέρισμα 2 πενών ανά μετοχή, για πρώτη φορά από τη χρήση 2014, όταν είχε σταματήσει τις πληρωμές λόγω του λογιστικού σκανδάλου. Το μέρισμα για τη χρήση ανέρχεται σε 3 πένες.\nΗ εταιρεία ανακοίνωσε ακόμη ότι είναι σε καλό δρόμο να πετύχει τους μεσοπρόθεσμους στόχους που έθεσε τον Οκτώβριο του 2016 για τη μείωση του κόστους κατά 1,50 δισ. στερλίνες, να βελτιώσει το λειτουργικό περιθώριο στο 3,5% και 4% μέχρι τη χρήση 2020 και να αποφέρει 9 δισ. στερλίνες σε ρευστά διαθέσιμα.


Απόλυτα Εκπληκτικό Αρχικό Μπόνους Κινητών με 100 Tokens στο CamGirlz Online!!\nΕάν δεν έχεις επισκεφτεί το CamGirlz Online! στην Κινητή σου συσκευή ή Tablet, τότε ήρθε η ώρα να το κάνεις! Ξέρουμε τι σκέφτεσαι: “Γιατί;”\nΤο CamGirlz Online! προσφέρει τώρα ένα Φανταστικό 100% Αρχικό ΜΠΟΝΟΥΣ Κινητών σε νέα και σε υπάρχοντα μέλη!\n1. Μπες στο camgirlz.online με την Κινητή σου Συσκευή ή Tablet\n1. Για να λάβετε το μπόνους σας, συνδεθείτε με τη φορητή σας συσκευή στο CamGirlz Online!, αγοράστε οποιονδήποτε αριθμό από Tokens και ξοδέψτε τα όπως εσείς επιθυμείτε. Όλες αυτές οι πράξεις θα πρέπει να πραγματοποιηθούν στην έκδοση του CamGirlz Online! για κινητά.\n6. Το CamGirlz Online! διατηρεί το δικαίωμα να αφαιρέσει, τροποποιήσει ή να ακυρώσει το μπόνους αυτό ανά πάσα στιγμή κατά την κρίση του.\n7. Το CamGirlz Online! διατηρεί το δικαίωμα κλείσει οποιονδήποτε λογαριασμό για τον οποίο υπάρχει υποψία κατάχρησης μπόνους και να αφαιρέσει το μπόνους των tokens από τους λογαριασμούς αυτούς.


Home » Τελευταία άρθρα ειδήσεων » Breaking Travel News » Πολλοί άνθρωποι τραυματίστηκαν από έκρηξη ρωσικού λεωφορείου\nΈκτακτα ευρωπαϊκά νέα • Διεθνείς ειδήσεις • Breaking Travel News • Έγκλημα • Νέα • Ρωσικά Νέα Ειδήσεις • Ασφάλεια • Τουρισμός • Μεταφορά • Ενημέρωση προορισμού ταξιδιού • Ταξιδιωτικά Νέα • ΤΑΣΕΙΣ ΤΩΡΑ • Διάφορα Νέα\nΙσχυρή έκρηξη συνέβη όταν οι επιβάτες επέβαιναν στο λεωφορείο σε στάση λεωφορείου από ένα μεγάλο εμπορικό κέντρο.\nΠερίπου 30 άτομα επέβαιναν στο λεωφορείο την ώρα της έκρηξης.\nΗ έκρηξη συνέβη όταν οι επιβάτες επέβαιναν στο λεωφορείο.\nΈκρηξη σημειώθηκε στη στάση του λεωφορείου στο εμπορικό κέντρο στο κέντρο της πόλης.\nΗ έκρηξη σημειώθηκε στο κέντρο της πόλης Βορόνεζ αργά το βράδυ της Πέμπτης\nΕπιβατικό λεωφορείο εξερράγη στην πόλη Βορόνεζ στην κεντρική Ρωσία.\nΠλάνα που βγαίνουν από τον τόπο της έκρηξης δείχνουν το λεωφορείο να έχει διαλυθεί από την έκρηξη.\nΠλάνα που κυκλοφορούν στο διαδίκτυο δείχνουν ότι το λεωφορείο υπέστη σοβαρές ζημιές από την έκρηξη, με τα πάνελ του αμαξώματος και την οροφή του να έχουν ξεσκιστεί.\nΣύμφωνα με αναφορές τοπικών μέσων ενημέρωσης, πολλοί άνθρωποι τραυματίστηκαν από την έκρηξη.\nΗ έκρηξη σημειώθηκε στο κέντρο της πόλης Βορόνεζ αργά το βράδυ της Πέμπτης.\nΗ ισχυρή έκρηξη συνέβη όταν οι επιβάτες επέβαιναν στο λεωφορείο σε στάση λεωφορείου από ένα μεγάλο εμπορικό κέντρο.\nΠερίπου 30 άτομα επέβαιναν στο λεωφορείο τη στιγμή της έκρηξης, δήλωσε ο οδηγός, ο οποίος επέζησε από την έκρηξη, στα τοπικά μέσα ενημέρωσης.\nΤουλάχιστον 12 άνθρωποι τραυματίστηκαν από την έκρηξη, ανάμεσά τους και μια γυναίκα που της έσκισαν τα πόδια, μετέδωσαν τοπικά ΜΜΕ, επικαλούμενα πηγές.\nΟ αντιπεριφερειάρχης της περιοχής Βορόνεζ δήλωσε στα μέσα ενημέρωσης ότι η τρομοκρατία δεν περιλαμβάνεται στις εκδοχές που εξετάστηκαν από τις αρχές σε αυτό το στάδιο της έρευνας.


ΠΟΙΟΙ ΤΟΥΡΙΣΤΕΣ ΦΕΥΓΟΥΝ ΜΕ ΠΑΡΑΠΟΝΑ ΑΠΟ ΤΗΝ ΕΛΛΑΔΑ | BUSINESS TRAVEL\nΠΟΙΟΙ ΤΟΥΡΙΣΤΕΣ ΦΕΥΓΟΥΝ ΜΕ ΠΑΡΑΠΟΝΑ ΑΠΟ ΤΗΝ ΕΛΛΑΔΑ\nΟι Σουηδοί είναι οι περισσότεροι τουρίστες που εκφράζουν παράπονα μετά από μία επίσκεψή τους στην Ελλάδα, ενώ οι πιο πολλοί μένουν δυσαρεστημένοι από εστιατόρια και ξενοδοχεία.\nΑυτό προκύπτει από τα στοιχεία που δόθηκαν στη δημοσιότητα σε εκδήλωση με αφορμή τη συμπλήρωση 10 χρόνων λειτουργίας του Δικτύου Ευρωπαϊκών Κέντρων Καταναλωτή της Ευρωπαϊκής Επιτροπής.\nΣύμφωνα με αυτά τα στοιχεία, από τους Ευρωπαίους καταναλωτές που είχαν προβλήματα σε συναλλαγή τους με επιχείρηση στην Ελλάδα πρώτοι είναι οι Σουηδοί (15,4%), ακολουθούν οι Βέλγοι (11,4%), Βρετανοί (11,2%), Γερμανοί (9,1%) και Νορβηγοί (7,6%).\nΤα παράπονά τους αφορούν κατά κύριο λόγο εστιατόρια, ξενοδοχεία και υπηρεσίες παροχής καταλύματος (50,7%), ενώ ακολουθούν οι μεταφορές (32,7%), η κατηγορία αναψυχή και ο πολιτισμός (5,2%), ένδυση και υπόδηση (1,7%) και επικοινωνία (1,5%).\nΑπό την άλλη, τα παράπονα των Ελλήνων καταναλωτών αφορούσαν συναλλαγή με επιχείρηση στη Μ. Βρετανία (20,7%), τη Γερμανία (16,2%), την Ιταλία (12,7%), την Κύπρο (12,1%) και την Ισπανία (11,2%).\nΟσο για το τι τους προβλημάτισε, τα περισσότερα παράπονα των Ελλήνων αφορούν τις μεταφορές (37,9%) και ακολουθούν η κατηγορία αναψυχή και πολιτισμός (17,5%), η επικοινωνία (13,3%), τα εστιατόρια, ξενοδοχεία και υπηρεσίες καταλύματος (6,1%) και η ένδυση- υπόδηση (5,2%).\n← ΣΥΝΕΡΓΑΣΙΑ NELIOS ΚΑΙ ATENISTAS ΓΙΑ ΠΙΟ ΦΙΛΟΞΕΝΗ ΑΘΗΝΑ!!!\tΣΤΑ ΟΙΝΟΠΟΙΕΙΑ ΤΗΣ ΔΙΑΔΡΟΜΗΣ ΤΟΥ ΚΡΑΣΙΟΥ ΤΩΝ ΛΙΜΝΩΝ!!! →\nΓΙΩΡΓΟΣ ΜΑΣΜΑΝΙΔΗΣ: «ΤΟ MOUZENIDIS TRAVEL ΕΦΕΡΕ 400.000 ΞΕΝΟΥΣ ΤΟΥΡΙΣΤΕΣ ΤΟ 2016 ΣΤΗΝ ΕΛΛΑΔΑ, ΕΝΩ ΑΠΟ ΤΟ 2017 Η ELLINAIR ΘΑ ΠΡΑΓΜΑΤΟΠΟΙΕΙ CHARTER ΠΤΗΣΕΙΣ ΣΤΟ ΑΕΡΟΔΡΟΜΙΟ ΤΗΣ ΚΑΒΑΛΑΣ»\tΣΤΑ 11 ΕΚΑΤ. ΕΥΡΩ ΑΝΕΡΧΕΤΑΙ ΤΟ ΚΟΣΤΟΣ ΤΗΣ ΔΗΜΙΟΥΡΓΙΑΣ ΤΟΥ ΤΕΤΑΡΤΟΥ ΞΕΝΟΔΟΧΕΙΟΥ ΤΟΥ TOR HOTEL GROUP\tΠΟΙΑ ΞΕΝΟΔΟΧΕΙΑ ΑΝΑΔΕΙΧΘΗΚΑΝ "ΝΙΚΗΤΕΣ" ΣΤΑ 100% HOTEL DESIGN AWARDS:\tHOME\tΣΕ ΝΕΑ ΑΝΑΠΤΥΞΙΑΚΗ ΤΡΟΧΙΑ Ο ΟΜΙΛΟΣ MITSIS HOTELS\tΚΑΛΗ ΑΡΧΗ, ΠΟΛΛΕΣ ΕΠΙΤΥΧΙΕΣ ΚΑΙ ΚΕΡΔΟΦΟΡΑ ΑΠΟΤΕΛΕΣΜΑΤΑ WYNDHAM GRAND ATHENS!!!\t"ΠΡΑΣΙΝΟ ΦΩΣ" ΑΠΟ ΤΗΝ ΕΠΙΤΡΟΠΗ ΑΝΤΑΓΩΝΙΣΜΟΥ ΓΙΑ ΤΗΝ ΕΞΑΓΟΡΑ ΤΟΥ HILTON\tΙΔΙΩΤΙΚΕΣ ΤΟΥΡΙΣΤΙΚΕΣ ΕΠΕΝΔΥΣΕΙΣ ΥΨΟΥΣ ΠΕΡΙΠΟΥ 500 ΕΚΑΤ. ΕΥΡΩ- ΤΟ ΤΕΛΟΣ ΔΙΑΝΥΚΤΕΡΕΥΣΗΣ ΔΕΝ ΘΑ ΕΦΑΡΜΟΣΤΕΙ ΑΦΟΥ...\tΜΑΝΩΛΗΣ ΚΡΙΤΣΩΤΑΚΗΣ: «TO AVRA TOURS ΘΑ ΔΙΑΧΕΙΡΙΖΕΤΑΙ ΤΟ MANAGEMENT ΤΕΣΣΑΡΩΝ ΕΛΛΗΝΙΚΩΝ ΞΕΝΟΔΟΧΕΙΩΝ ΕΩΣ ΤΑ ΤΕΛΗ ΤΟΥ 2016»\tΗ ΚΑΘΟΡΙΣΤΙΚΗ ΣΥΜΒΟΛΗ ΤΗΣ ΗΓΟΥΜΕΝΗΣ ΚΑΙ ΤΩΝ ΜΟΝΑΧΩΝ ΤΗΣ ΙΕΡΑΣ ΜΟΝΗΣ ΑΓΙΟΥ ΣΤΕΦΑΝΟΥ ΜΕΤΕΩΡΩΝ ΣΤΗΝ ΚΑΤΑΣΚΕΥΗ ΚΑΙ ΛΕΙΤΟΥΡΓΙΑ ΤΟΥ ΚΕΝΤΡΟΥ ΤΟΥΡΙΣΤΙΚΗΣ ΠΛΗΡΟΦΟΡΗΣΗΣ ΚΑΛΑΜΠΑΚΑΣ!!!\tBlog στο WordPress.com.


Περίσσεψαν ξανά χτες τα παχιά λόγια από την κυβέρνηση για το νομοσχέδιο επέκτασης της αιγιαλίτιδας ζώνης στο Ιόνιο στα 12 ναυτικά μίλια, για την «Ελλάδα που μεγαλώνει», αποτέλεσμα - όπως έλεγαν - της «εθνικής στρατηγικής» και της «σοβαρής προετοιμασίας». Το μόνο όμως που πραγματικά «μεγαλώνει» με την «εθνική» στρατηγική του κεφαλαίου, την οποία υλοποιεί η κυβέρνηση και στηρίζουν όλα τα υπόλοιπα αστικά κόμματα, είναι οι κίνδυνοι για το λαό και τα κυριαρχικά δικαιώματα της χώρας. Γιατί αν και η επέκταση αποτελεί νόμιμο δικαίωμα της Ελλάδας και οποιαδήποτε άλλης χώρας, η χρήση του γίνεται μέσα στο πλαίσιο των ιμπεριαλιστικών σχεδίων και ανταγωνισμών. Πόσο μάλλον που η κυβέρνηση το «φωνάζει» πως η κίνηση αυτή είναι ενταγμένη στα παζάρια της αστικής τάξης -μεταξύ άλλων και με την τουρκική αστική τάξη- για την αναβάθμιση της θέσης της στην περιοχή, στα σχέδια ενεργειακών ομίλων, που είτε έχουν «καπαρώσει» θέσεις, είτε πιέζουν να λυθούν «εκκρεμότητες» για να τρέξει η «συνεκμετάλλευση», στη στρατηγική ΗΠΑ - ΝΑΤΟ για ευρωατλαντική «σταθερότητα» στην περιοχή, ώστε να επικεντρωθούν στη «μεγάλη μάχη» με Κίνα και Ρωσία.\n... τους κινδύνους\nΟύτε μικρά παιδιά δεν πιστεύουν λοιπόν πως μέσα σε αυτές τις συμπληγάδες μπορούν και τα ζητήματα που αφορούν την αιγιαλίτιδα ζώνη, την οριοθέτηση υφαλοκρηπίδας και ΑΟΖ να λυθούν προς όφελος του λαού μας και των υπόλοιπων λαών της περιοχής. Αυτό θα απαιτούσε την οικοδόμηση σχέσεων αμοιβαίου οφέλους μεταξύ των γειτονικών κρατών και λαών, αντί για τα «παζάρια» των αστικών τάξεων. Θα απαιτούσε την εκμετάλλευση του θαλάσσιου πλούτου με κριτήριο τις εργατικές - λαϊκές ανάγκες και όχι τα «ντιλ» και τους ανταγωνισμούς των ενεργειακών ομίλων. Επιβάλλει την αποδέσμευση της χώρας από όλες τις ιμπεριαλιστικές συμμαχίες και όχι τη μεγαλύτερη εμπλοκή στα σχέδιά τους. Απαιτεί δηλαδή οικονομία και εξουσία όπου ο λαός θα κάνει κουμάντο. Αυτό κρύβουν και όλες οι άλλες αστικές πολιτικές δυνάμεις, με πρώτο τον ΣΥΡΙΖΑ, που έσπευσαν να διαβεβαιώσουν την αστική τάξη και τους συμμάχους της πως «είμαστε έτοιμοι να αναλάβουμε τις ευθύνες που μας αναλογούν», όπως έλεγε χτες ο πρόεδρος του ΣΥΡΙΖΑ, επικαλούμενος τη συμβολή τους στα αμερικανοΝΑΤΟικά σχέδια, όπως π.χ. με τη Συμφωνία των Πρεσπών. Τις «ευθύνες» τους αυτές αναλαμβάνουν και όταν κατηγορούν την κυβέρνηση για «αναξιοπιστία» στα θέματα της εξωτερικής πολιτικής, επειδή υποκριτικά ως αντιπολίτευση έλεγε άλλα. `Η όταν «τσακώνονται» για το πότε είναι το κατάλληλο «timing» για να προχωρήσουν τα επικίνδυνα σχέδια. Οταν δηλαδή πασάρουν στο λαό ως μονόδρομο την ιμπεριαλιστική εμπλοκή και του ζητάνε να τραβήξει κουπί στη γαλέρα επικίνδυνων σχεδιασμών, με άλλο καπετάνιο στο τιμόνι.\nΟταν φτάνει το «Bloomberg», μία από τις ναυαρχίδες των μονοπωλίων και μάλιστα σε διεθνές επίπεδο, να διατυπώνει ανησυχίες για «ενδεχόμενες ανεξέλεγκτες εκρήξεις» λόγω του ότι «οι πλούσιοι έχουν γίνει πλουσιότεροι από ποτέ στη διάρκεια της πανδημίας», μάλλον οι προβληματισμοί για την εξέλιξη της κρίσης και τους ανταγωνισμούς χτυπάνε όλο και περισσότερο «νεύρο». Είναι χαρακτηριστικά τα στοιχεία που καταθέτει ο κολοσσός και με τα οποία μετράνε τις ανισότητες τα αστικά επιτελεία. Για παράδειγμα, στις ΗΠΑ περίπου το 1/3 των ενηλίκων ζουν σε νοικοκυριά που δεν μπορούν να πληρώσουν ενοίκια ή υποθήκες, η ανεργία εκτοξεύεται, ενώ έχουν αυξηθεί κατά 28% οι ενήλικες που δεν μπορούν να προμηθευτούν ούτε τα αναγκαία για την επιβίωση. Την ίδια στιγμή, όσοι έχουν υψηλά εισοδήματα κατάφεραν μέσα στην πανδημία να «φουσκώσουν τα πορτοφόλια τους», επωφελούμενοι από διάφορα μέτρα στήριξης των επιχειρηματικών ομίλων (μηδενικά επιτόκια κ.λπ.). Μπορεί τέτοια παραδείγματα να είναι αποκαλυπτικά της σαπίλας ενός συστήματος που από τη μία αφήνει εργατόκοσμο στο έλεος της πανδημίας και από την άλλη τον τσακίζει για να συσσωρεύονται κέρδη σε μια χούφτα παράσιτα. Ομως την ίδια στιγμή αξιοποιούνται για την αναμόχλευση αυταπατών, με αφορμή την κυβερνητική εναλλαγή στις ΗΠΑ. Ετσι, διάφοροι αναλυτές, όπως και το «Bloomberg», ξαναθυμούνται συνταγές για την «άμβλυνση των ανισοτήτων», για «αυτοφορολόγηση των πλουσίων» ή για «αυξήσεις» σε κατώτατους μισθούς και επιδόματα, όπως αυτές για τις οποίες δεσμεύεται ο Μπάιντεν. Μόνο που το «θεριό», δηλαδή ο καπιταλισμός, έχει δείξει ότι όσο βαθαίνουν οι αντιθέσεις του, τόσο πιο επιθετικό γίνεται απέναντι στους λαούς. Κι αυτό το βιώνει από την καλή και από την ανάποδη ο αμερικανικός λαός, όπως και οι λαοί όλου του κόσμου, με όλα τα «μείγματα» διαχείρισης...\nΣε δημοσκοπική έρευνα καταγράφεται η μεγάλη δυσαρέσκεια όσων απασχολούνται με τηλεργασία στον ιδιωτικό τομέα. Το 65% από αυτούς δηλώνουν ότι η τηλεργασία έχει αρνητικές επιπτώσεις στις ώρες εργασίας τους, το 54% στα εργασιακά δικαιώματά τους, το 54% στην ψυχική ισορροπία τους, το 52% στην προσωπική ζωή τους, το 40% στην αμοιβή τους κ.ά. Τα ευρήματα της έρευνας επιβεβαιώνουν ότι η τηλεργασία αποτελεί εργαλείο χειροτέρευσης των συνθηκών δουλειάς για χιλιάδες εργαζόμενους, η εκμετάλλευση των οποίων αυξάνει, καθώς τα όρια ανάμεσα στον εργάσιμο και μη εργάσιμο χρόνο «θολώνουν», το εργασιακό στρες μεγαλώνει, άδειες και άλλα δικαιώματα τίθενται σε αμφισβήτηση κ.ο.κ. Καταρρίπτεται όμως και το «αφήγημα» που παρουσιάζει την τηλεργασία περίπου ως επιλογή των εργαζομένων για πιο άνετη δουλειά, ενώ τους επιβάλλονται χειρότεροι όροι και μάλιστα στο όνομα της προστασίας της υγείας τους από την πανδημία. Το «αστείο» της υπόθεσης είναι ότι αυτήν την έρευνα την παρήγγειλε η ΓΣΕΕ, που όλους τους προηγούμενους μήνες δεν έβαλε μόνο πλάτη στα αντεργατικά μέτρα που περνάει σωρηδόν η κυβέρνηση, αλλά προσπάθησε να υπονομεύσει και οποιαδήποτε αγωνιστική πρωτοβουλία. Ακόμα και τώρα που η έρευνα επιβεβαιώνει τις καταγγελίες εργαζομένων και συνδικάτων, η ΓΣΕΕ επιδιώκει να κατοχυρώσει το ρόλο της ως «κοινωνικός εταίρος», βοηθώντας την κυβέρνηση και την εργοδοσία να διαμορφώσουν ένα «ρυθμιστικό πλαίσιο» - προκάλυμμα της βαθιάς εκμετάλλευσης που συνιστά η τηλεργασία.\n1924 Η καρδιά του Βλαντιμίρ Ιλιτς Ουλιάνοφ, του Λένιν, ηγέτη του προλεταριάτου της Ρωσίας αλλά και της παγκόσμιας εργατικής τάξης, παύει να χτυπά. Ο άνθρωπος που το όνομά του έγινε σύμβολο για την παγκόσμια εργατική τάξη, μαζί με αυτά των Μαρξ και Ενγκελς, είχε γεννηθεί στις 22/4/1870 στην πόλη Σιμπίρσκ στον Βόλγα. Ο Λένιν, ως θεωρητικός της επιστημονικής κοσμοθεωρίας της εργατικής τάξης, μελετώντας τα έργα των Μαρξ - Ενγκελς ανέπτυξε παραπέρα το μαρξισμό στην εποχή του ανώτατου σταδίου του καπιταλισμού, δηλαδή του ιμπεριαλισμού, και παράλληλα ανέπτυξε τις θεωρητικές βάσεις της οικοδόμησης της νέας κοινωνίας, του σοσιαλισμού. Ετσι, δίκαια ο Λένιν καθιερώθηκε μαζί με τους Μαρξ - Ενγκελς ως ένας από τους θεμελιωτές της κοσμοθεωρίας του επιστημονικού κομμουνισμού.\nΟ Λένιν δεν ήταν μόνο θεωρητικός του μαρξισμού, αλλά συμμετείχε ο ίδιος άμεσα στην πρακτική δράση για την επαναστατική ανύψωση της εργατικής τάξης, επέμενε στην ίδρυση του δικού της κόμματος πάνω στις αρχές που ο ίδιος επεξεργάστηκε, τις αρχές του Κόμματος Νέου Τύπου, τις αρχές του δημοκρατικού συγκεντρωτισμού και του προλεταριακού διεθνισμού, σε συνδυασμό με την επαναστατική στρατηγική, θέτοντας στο πρόγραμμά του την κατάκτηση της εργατικής εξουσίας με την εγκαθίδρυση της δικτατορίας του προλεταριάτου. Ηταν επίμονος στην αρχή του προλεταριακού διεθνισμού και στην ενιαία πάλη των κομμουνιστικών κομμάτων ενάντια στον διεθνή καπιταλισμό, με αποφασιστική συμβολή στην ίδρυση της Γ' Κομμουνιστικής Διεθνούς το 1919.\nΗταν φανατικός πολέμιος κάθε αναθεωρητικής και ρεφορμιστικής διαστρέβλωσης της επαναστατικής θεωρίας. Θεωρούσε ως έναν από τους πιο βασικούς όρους για τη νίκη της σοσιαλιστικής επανάστασης την αδιάλλακτη πάλη ενάντια στον οπορτουνισμό. Ως ηγέτης του ΣΔΕΚΡ, επικεφαλής της Κεντρικής του Επιτροπής, καθοδήγησε την Οκτωβριανή Επανάσταση και ήταν ο ηγέτης του πρώτου στον κόσμο εργατικού κράτους.\n1793 Ο βασιλιάς Λουδοβίκος ο 18ος της Γαλλίας αποκεφαλίζεται.\n1898 Η εξαμελής επιτροπή που συγκροτήθηκε από τις Μεγάλες Δυνάμεις, στον απόηχο της ήττας στον Ελληνοτουρκικό Πόλεμο του 1897, συντάσσει τον σχετικό νόμο που κατόπιν θα ψηφιστεί από την ελληνική Βουλή θέτοντας την Ελλάδα υπό Διεθνή Οικονομικό Ελεγχο.\n1921 Πραγματοποιείται το ιδρυτικό συνέδριο του Κομμουνιστικού Κόμματος Ιταλίας.\n1938 Πεθαίνει ο πρωτοπόρος Γάλλος κινηματογραφιστής Ζορζ Μελιέ.\n1941 Η βρετανική κυβέρνηση απαγορεύει την κυκλοφορία της εφημερίδας του Κομμουνιστικού Κόμματος Βρετανίας «Daily Worker».\n1949 Ο ηγέτης των αστών εθνικιστών Τσανγκ Κάι Σεκ παραιτείται από Πρόεδρος της Δημοκρατίας της Κίνας, μια μέρα πριν από την είσοδο του Λαϊκού Απελευθερωτικού Στρατού υπό τον Μάο Τσε Τουνγκ στο Πεκίνο.\n1963 Πεθαίνει στις φυλακές Ιτζεδίν ο Γιώργης Ερυθριάδης, πρώην μέλος του ΠΓ και τότε μέλος της ΚΕ του ΚΚΕ.\n1984 Πεθαίνει ο συγγραφέας και ιστορικός Γιάννης Σκαρίμπας.\n«ΛΑΪΚΗ ΣΥΣΠΕΙΡΩΣΗ» ΑΤΤΙΚΗΣ: Τέρμα πια ο εμπαιγμός. Πάρτε τώρα μέτρα αντιπυρικής προστασίας!


Mήπως το παιδί σας έχει άγχος; 10 σημάδια που το φανερώνουν\nΤο άγχος δεν αποτελεί «εφιάλτη» μόνο των εφήβων και των ενηλίκων,\nαλλά και των παιδιών, ακόμη και των μωρών.\nΓια παράδειγμα στη βρεφική ηλικία, το βρέφος βιώνει άγχος όταν απομακρύνεται από τους γονείς του, ιδίως από τη μητέρα του, ενώ στη νηπιακή και σχολική ηλικία, όταν πρέπει να ξεκινήσει παιδικό σταθμό και να αποχωριστεί τους γονείς του, αλλά και λόγω των μαθημάτων του στο σχολείο.\nΠώς όμως θα καταλάβει ένας γονιός ότι το παιδί του ταλαιπωρείται από έντονο άγχος;\nΣυνήθως, το υπερβολικό άγχος σωματοποιείται, επηρεάζοντας σημαντικά την καθημερινότητα του παιδιού και την αλληλεπίδρασή του με το περιβάλλον του.\nΑκολουθούν 10 σημάδια που φανερώνουν πως το παιδί έχει άγχος:\nΈχει αυπνίες και δεν κοιμάται καλά\nΤραβά τα μαλλιά του και τα φρύδια του\nΕίναι νευρικό, αντιδραστικό και θλιμμένο\nΔεν θέλει να αποχωρίζεται τους γονείς του http://www.altsantiri.gr


CPLP Shipping: Διατέθηκαν αντληθέντα κεφάλαια ύψους 145,2 εκατ. ευρώ από την έκδοση ομολόγου | Insider\n19-11-2021 | 20:33\nCPLP Shipping: Διατέθηκαν αντληθέντα κεφάλαια ύψους 145,2 εκατ. ευρώ από την έκδοση ομολόγου\nΔιατέθηκαν μέχρι και τις 18/11 όλα τα αντληθέντα κεφάλαια ποσού ύψους 150.000.000 ευρώ - εκτός του ποσού των 4.800.000 ευρώ περίπου, το οποίο αφορά δαπάνες έκδοσης, σύμφωνα με ανακοίνωση της CPLP Shipping.\nΣυγκεκριμένα, αναφέρεται πως, σύμφωνα με τις διατάξεις της παραγράφου 4.1.2 του Κανονισμού του Χρηματιστηρίου Αθηνών (εφεξής το «Χ.Α.») και την απόφαση υπ’ αριθ. 25 του Διοικητικού Συμβουλίου του Χ.Α. γνωστοποιείται ότι, από την έκδοση Κοινού Ομολογιακού Δανείου ποσού €150.000.000 διάρκειας πέντε (5) ετών, διαιρούμενου σε 150.000 άυλες, κοινές, ανώνυμες ομολογίες με ονομαστική αξία €1.000 εκάστη σύμφωνα με τις διατάξεις του Ν. 4548/2018 και, κατόπιν θέσης σε ισχύ του νόμου αυτού, όσες διατάξεις του Ν. 3156/2003 συνεχίζουν να ισχύουν, από την εταιρεία με την επωνυμία «CPLP Shipping Holdings PLC» (η «Εταιρεία»), με την εγγύηση της εταιρείας με την επωνυμία «Capital Product Partners L.P.» (η «Εγγυήτρια»), που πραγματοποιήθηκε σύμφωνα με την από 7.10.2021 απόφαση του Διοικητικού Συμβουλίου της Εταιρείας και την από 7.10.2021 απόφαση του Διοικητικού Συμβουλίου της Εγγυήτριας καθώς και την από 12.10.2021 απόφαση έγκρισης του περιεχομένου του Ενημερωτικού Δελτίου από την Επιτροπή Κεφαλαιαγοράς, αντλήθηκαν συνολικά κεφάλαια ύψους €150.000.000.\nΟι δαπάνες έκδοσης ανήλθαν σε €4.800.000 περίπου και μείωσαν αντιστοίχως τα συνολικά αντληθέντα κεφάλαια.\nΗ πιστοποίηση της καταβολής των αντληθέντων κεφαλαίων έγινε από το Διοικητικό Συμβούλιο της Εταιρείας στις 22.10.2021.\nΤα αντληθέντα κεφάλαια κατατέθηκαν και θα παραμείνουν κατατεθειμένα σε τραπεζικούς λογαριασμούς της Εταιρείας σε Δολάρια έως την πλήρη διάθεσή τους.\nΣύμφωνα με τις δεσμεύσεις που διατυπώνονται στο σχετικό Ενημερωτικό Δελτίο που εγκρίθηκε από την Επιτροπή Κεφαλαιαγοράς και την από 22.10.2021 απόφαση του ΔΣ της Εταιρείας, γνωστοποιείται ότι τα αντληθέντα κεφάλαια ποσού ύψους €150.000.000, μείον ποσό €4.800.000 περίπου, το οποίο αφορά δαπάνες έκδοσης, διατέθηκαν μέχρι την 18.11.2021 ως ακολούθως:\nΧάριν πληρότητος σημειώνεται ότι το ποσό των €92,6 εκατ. διατέθηκε σε Δολάρια ($107,1 εκατ.) δεδομένου τα αντληθέντα κεφάλαια είναι και θα παραμείνουν κατατεθειμένα σε τραπεζικούς λογαριασμούς της Εταιρείας σε Δολάρια έως την πλήρη διάθεσή τους.\nΗ ως άνω μερική διάθεση των αντληθέντων κεφαλαίων έλαβε χώρα την 18η Νοεμβρίου 2021 για την αγορά του συνόλου των μετοχών των εταιρειών «Poseidon Gas Carrier Corp.» και «Maximus Gas Carrier Corp.», οι οποίες κατέχουν ως Ναυλωτές Γυμνού Πλοίου βάσει Σύμβασης Χρηματοδοτικής Μίσθωσης τα πλοία μεταφοράς υγροποιημένου φυσικού αερίου LNG/C Attalos, και LNG/C Asklipios, αντίστοιχα, έναντι ποσού $60.685.321 για την αγορά του συνόλου των μετοχών της «Poseidon Gas Carrier Corp.» και $46.430.112 για την αγορά\nτου συνόλου των μετοχών της εταιρείας «Maximus Gas Carrier Corp.».\nΗ Εταιρεία θα συνεχίσει να ενημερώνει τη Διοίκηση του Χ.Α. και της Επιτροπής Κεφαλαιαγοράς, σύμφωνα με την ισχύουσα νομοθεσία, σχετικά με τη χρήση των αντληθέντων κεφαλαίων έως την πλήρη και οριστική διάθεση των αντληθέντων κεφαλαίων.\nΗ ενημέρωση του επενδυτικού κοινού για τη διάθεση των αντληθέντων κεφαλαίων θα γίνεται μέσω της ηλεκτρονικής ιστοσελίδας του Χ.Α., της Εταιρείας και του Ημερήσιου Δελτίου Τιμών του Χ.Α.


Νόρα Πυλόρωφ: «Γράφω πάντα υπό ένταση» | TaMeteora.gr\nΠριν από δεκαεπτά χρόνια ανακάλυψε εντελώς τυχαία και συμπτωματικά ότι ήθελε να γίνει συγγραφέας και διαπίστωσε ότι αυτό ήταν που ήθελε να κάνει πάντα στη ζωή της. Μέσα από τη συγγραφή ικανοποιεί την ανάγκη της για επικοινωνία αλλά προπάντων ικανοποιεί την ανάγκη της να αφουγκράζεται τον εαυτό της, να μπορεί μέσα στα πλαίσια που αυτό είναι εφικτό να ενδοσκοπείται και να βλέπει μέσω των ηρώων της τι συμβαίνει μέσα σε εκείνη.\nΣε κάθε της πνευματική δουλειά επιδιώκει αυτό το «κάτι άλλο» και μέχρι στιγμής το έχει καταφέρει. Με τους αναγνώστες της μοιράζεται τα στάδια της δημιουργικής σύγκρουσης, αλλά και της επιτυχίας. Θεωρεί ότι στη ζωή χρειάζεται η καινοτόμα αντίληψη, το χιούμορ και η τόλμη.\nΗ Νόρα Πυλόρωφ είναι μία συγγραφέας με πολυσύνθετο ταλέντο. Το μεγάλο της προσόν είναι το έξυπνο χιούμορ αλλά και η σπάνια ακεραιότητά της, η οποία πάει αντάμα με τη ζηλευτή ισορροπία της.\nΠολλές φορές αναρωτιόμαστε εάν στις μέρες μας υπάρχουν ακόμη άνθρωποι που βασίζονται στην ποιότητα, και σίγουρα οι ελπίδες μας αναζωπυρώνονται, όταν αυτούς τους ανθρώπους τους συναντάμε.\nΗ κυρία Πυλόρωφ επιμένει πεισματικά μέσα στους άγριους καιρούς μας να ακολουθεί τον σκληροτράχηλο δρόμο της ποιότητας, και προσωπικά αισθάνομαι τυχερή που κάνει την έναρξη του ενδέκατου κύκλου της στήλης «Πρόσωπα».\n«Έρωτας Μάγος» είναι ο τίτλος του τελευταίου σας πνευματικού έργου που κυκλοφορεί από τις εκδόσεις «Ελληνικά Γράμματα». Κάθε έργο σας είναι κι ένα μοναδικό, ένα διαφορετικό ταξίδι, όπως και η ίδια η ζωή. Θέλετε να μοιραστείτε μαζί μας πώς ξεκίνησε για εσάς το ταξίδι της συγγραφής, κυρία Πυλόρωφ;\nΔεν είχε περάσει όλα αυτά τα χρόνια από το μυαλό μου η περίπτωση να γίνω συγγραφέας. Το ανακάλυψα το 2004 εντελώς τυχαία και συμπτωματικά. Και διαπίστωσα ότι αυτό ήταν που ήθελα να κάνω στη ζωή μου. Αναρωτήθηκα πολλές φορές από τότε πώς ζούσα τόσα χρόνια χωρίς να το έχω καταλάβει. Πώς μπόρεσαν οι άλλες επιλογές μου να κουκουλώσουν αυτή μου τη λαχτάρα! Ντρεπόμουν στην αρχή. Φοβόμουν να τσαλακωθώ. Έλεγα θα με πάρουν για ψώνιο. Όταν ξεπέρασα τις αναστολές μου, άρχισα να «καλπάζω στην πεδιάδα». Η πολύχρονη διδασκαλία της λογοτεχνίας και της μετάφρασης στο Ινστιτούτο Goethe αποτέλεσε στήριγμα και βοήθεια στη διαδικασία της συγγραφής. Κάτι που κατάλαβα αργότερα. Εξασκήθηκα στον σωστό χειρισμό της μητρικής μου γλώσσας, την προσέγγισα μέσω της ξένης γλώσσας διαφορετικά, έμαθα τα μυστικά της, τα κατατόπια της και τις τρικλοποδιές της, και βελτίωσα σε μεγάλο βαθμό το λογοτεχνικό μου κριτήριο.\nΑποκτήσατε πολλά πτυχία και είστε μια γυναίκα που επαγγελματικά έχετε ασχοληθεί με πολλά και ενδιαφέροντα πράγματα, κυρίως στον χώρο της διδασκαλίας και της μετάφρασης. Ποια ανάγκη σας ικανοποιείτε μέσα από τη συγγραφή;\nΤην ανάγκη επικοινωνίας, κυρία Δούλη, αλλά προπάντων την ανάγκη να με αφουγκράζομαι και να μπορώ μέσα στα πλαίσια που αυτό είναι εφικτό να ενδοσκοπούμαι και να βλέπω μέσω των ηρώων μου τι συμβαίνει μέσα σε μένα.\nΤο «Έρωτας Μάγος» είναι ένα έργο γεμάτο μυστικά, σκοτεινά πάθη και τραυματικές εμπειρίες που επηρεάζουν τις ζωές των ηρώων του, και στο παρελθόν τους αλλά και στο παρόν. Ο αναγνώστης τι θα αποκομίσει μέσα από την ανάγνωσή του;\nΘα παρακολουθήσει την πορεία των πρωταγωνιστών που παλεύουν να σβήσουν ό,τι τους βασανίζει, να συμβιβαστούν με τη ζοφερή πραγματικότητα των παιδικών και εφηβικών τους χρόνων και να αντλήσουν δύναμη από τα κρυφά τους αποθέματα, για να μπορέσουν να δουν τη ζωή διαφορετικά. Ιδιαίτερα η ηρωίδα μου προσπαθεί να σταθεί στα πόδια της, να δει τον εαυτό της που τον έχει απαξιώσει, επειδή και αυτήν την απαξίωσε η οικογένειά της, σαν κάτι αξιόλογο και πολύτιμο, να οριοθετηθεί και τινάξει από πάνω της το περίεργο παιγνίδι εξουσίας και υποταγής, που ζητά να της επιβάλλει ο σύντροφός της μέσα από τη σωματική προσέγγιση. Να διεκδικήσει τα «θέλω» της και το μερτικό της στην ευχαρίστηση.\nΜέσα από την ιστορία των ηρώων σας, του Θέμη και της Βη, με πολύ ευστοχία αγγίζετε θέματα όπως η σημασία της παιδικής ηλικίας, η λεκτική βία, η προδοσία, η ελλειμματική φροντίδα των παιδιών από τους γονείς και η μοναξιά. Κρύβονται συμβολισμοί πίσω από το τελευταίο σας μυθιστόρημα, και εάν ναι, ποιοι είναι αυτοί;\nΟ «Ερωτας Μάγος» δεν διαπραγματεύεται μόνο το θέμα του έρωτα και της σχέσης ανάμεσα σε δυο νέους ανθρώπους. Είναι πολύ περισσότερο από αυτό. Αν υποθέσουμε ότι ο έρωτας είναι το ύψιστο των συναισθημάτων, ας σκεφτούμε πόσο οι άνθρωποι είναι έτοιμοι να ερωτευτούν, τι μπαγάζια κουβαλούν και πόσο τα φορτία αυτά ενεργούν ανασχετικά και αμαυρώνουν ή δυσκολεύουν ή μποϋκοτάρουν κάθε προσπάθεια να προσεγγίσεις τον άλλο, να τον «γνωρίσεις» σωστά και να χτίσεις μια «ιστορία» μαζί του. Στην επαφή σου με τον σύντροφό σου, τον περιστασιακό ή τον πιο μόνιμο, θα φανεί πόσο μπορείς να κουμαντάρεις ό,τι κουβαλάς και πόσο είσαι σε θέση να εξισορροπήσεις τα δικά σου θέματα με εκείνα του άλλου. Αυτό προσπαθώ να δείξω στον «Ερωτα Μάγο». Όχι μόνο στην ιστορία των πρωταγωνιστών αλλά και στις περιφερειακές ιστορίες που πλαισιώνουν τον κεντρικό ιστό, στις οποίες εκπνέει ο έρωτας και αποδομείται ο γάμος.\nΚάθε βιβλίο σας είναι ένα ταξίδι σε καινούρια μέρη, ιστορίες και έρωτες. Σ’ αυτό το μυθιστόρημά σας ο έρωτας κυριαρχεί από τον τίτλο. Ποια πιστεύετε ότι πρέπει να είναι η θέση του έρωτα στη ζωή αλλά και στη λογοτεχνία, κυρία Πυλόρωφ;\nΚινητήρια δύναμη στη ζωή μας ο έρωτας, και δεν γίνεται χωρίς αυτόν. Mπορεί να ακυρώνει κάθε προσπάθεια λογικής σκέψης, όμως αναλογιστείτε πώς θα ήταν ο κόσμος χωρίς αυτόν: Γκρίζος, μουντός και ζοφερός. Μια φορά τουλάχιστον στη ζωή του ο άνθρωπος πρέπει να ερωτευτεί. Το οφείλει στον εαυτό του. Δεν παίζει ρόλο, αν θα ευοδωθεί η σχέση ούτε τι κατάληξη θά ’χει. Την ανάταση στην ψυχή, το πετάρισμα στο στήθος, τη ζάλη στο μυαλό, όλα αυτά πρέπει να τα βιώσει. Και τον πόνο και την απελπισία, κι αυτά ας τα ζήσει. Είναι το τίμημα. Τίποτε τζάμπα.\nΓια να ξεκινήσετε μια ιστορία, χρειάζεστε πλάνο, να ξέρετε και την αρχή και το τέλος της, ή αρκούν μια εικόνα ή μια φράση;\nΑκόμη λιγότερα, μια λέξη, μια φευγαλέα ανάμνηση. Μετά είναι σαν να παίρνει μπρος η μηχανή και σαν να αναλαμβάνουν το τιμόνι οι ήρωες. Αυτοί οδηγούν κι εγώ ακολουθώ. Το τέλος δεν το ξέρω ποτέ. Κι ούτε επιδιώκω να το ξέρω, θά ’χανε το ενδιαφέρον η συγγραφή. Έτσι είναι συναρπαστική.\nΥπάρχει κάποιο σημείο στην ιστορία σας, που σας προκάλεσε δυσκολία στη γραφή ή σας φόρτισε συναισθηματικά;\nΦορτίζομαι συναισθηματικά πάντοτε όταν γράφω, κυρία Δούλη. Γι’ αυτό, δεν διηγούμαι ποτέ σε κάποιον φίλο ή ακόμη και στην οικογένειά μου τι γράφω, όχι από φόβο μην μου κλέψει κάποιος την ιδέα, αλλά διότι, όταν τα βγάλω από μέσα μου, ξεφουσκώνω σαν σαμπρέλα και χάνεται η ένταση. Διότι γράφω υπό ένταση. Γράφω συνειρμικά και αφήνω τους ήρωες να με οδηγήσουν. Αυτοί ξέρουν καλύτερα. Στον «Ερωτα Μάγο» με διέλυσε ιδιαίτερα η περιγραφή του θανάτου της Γκλόρια.\nΥπάρχει κάποιο βιβλίο που μπορείτε να πείτε ότι σας άλλαξε τη ζωή ή κάποιο βιβλίο στο οποίο συχνά επιστρέφετε;\nΔεν πιστεύω ότι ένα βιβλίο αλλάζει τη ζωή ενός ανθρώπου. Τον προβληματίζει, τον κάνει να αναρωτιέται, τον αναστατώνει ενδεχομένως. Όμως, να αλλάξει τη ζωή του; Αγαπώ πολύ μερικά βιβλία, όπως «Το πέταγμα της πεταλούδας» του Ισίδωρου Ζουργού, τον «Θείο Τάκη» του Γιάννη Ξανθούλη, το «Σουέλ» της Ιωάννας Καρυστιάνη. Λατρεύω το «Οι φωνές του ποταμού Παμάνο» του Καταλάνου Ζαούμε Καμπρέ.\nΟι περισσότεροι πιστεύουν ότι οι συγγραφείς είναι αρκετά μοναχικοί άνθρωποι. Συμφωνείτε με αυτήν τη διαπίστωση; Πώς κυλά η δική σας καθημερινότητα;\nΕνδεχομένως αυτό ισχύει για κάποιους, αλλά ούτε κατά διάνοια για μένα. Χρειάζομαι τους ανθρώπους, να επικοινωνώ, να μοιράζομαι, χρειάζομαι το νταλαβέρι και το μουχαμπέτι.\nΤι κάνει ένα βιβλίο κατά την άποψή σας καλό; Είναι η αποδοχή του κοινού, των κριτικών, η αντοχή του στον χρόνο;\nΣίγουρα η αντοχή του στον χρόνο. Όμως, είναι πολύ περίεργο πώς κάποια πολύ αξιόλογα βιβλία χαντακώθηκαν και άλλα μέτρια είχαν πολλές πωλήσεις. Κάθε βιβλίο έχει την τύχη του. Ανεξάρτητα όμως από αυτό ο κάθε άνθρωπος έχει διαφορετικά κριτήρια, αξιολογεί το βιβλίο με βάση τον χαρακτήρα του, το βιογραφικό του. Θέλω να πω μ’ αυτό ότι η αποδοχή του κοινού δεν είναι πάντοτε δείκτης. Το ότι οι κριτικοί συχνά αποφασίζουν για την τύχη ενός βιβλίου είναι αλήθεια. Όμως, κι αυτοί, πιστεύω εγώ, πέρα από τις γνώσεις και τη βιβλιοκριτική τους πείρα υπόκεινται σε υποκειμενικές κρίσεις, και αυτοί ενδεχομένως να οδηγούνται από τη δική τους ιδισυγκρασία και από τα δικά τους βιώματα.\nΜας διδάσκει κάτι η κατάσταση της πανδημίας που βιώνουμε, κυρία Πυλόρωφ;\nΜας διδάσκει με επώδυνο μέχρι πολύ επώδυνο τρόπο ότι είμαστε εντελώς ανήμποροι να ορίσουμε τη μοίρα μας. Αυτό ήταν και είναι κάτι που ελλοχεύει στις πιο κρυφές μας φοβίες, ότι είμαστε δήλαδη έρμαια καταστάσεων, συγκυριών, ότι η αρρώστια και ο θάνατος παραμονεύουν και είναι αναπόφευκτα κακά. Η πανδημία ήρθε και επιβεβαίωσε και επαλήθευσε αυτούς τους φόβους με τον χειρότερο τρόπο. Μας έμαθε να ζούμε ένα άλλο είδος ζωής, που δεν φανταζόμασταν ότι θα μπορούσαμε να αντέξουμε.\nΤο 2004 εκδόθηκε η συλλογή διηγημάτων της με τίτλο «Καθρέφτες θαμποί. Τέσσερις ιστορίες και μια αληθινή». Στη συνέχεια κυκλοφόρησαν τα μυθιστορήματα «Το διαμαντένιο Άλφα», «Η ανάσα στο σβέρκο» και «Συνένοχοι».\nΟ «Έρωτας Μάγος» είναι το τελευταίο της μυθιστόρημα και κυκλοφορεί από τις εκδόσεις «Ελληνικά Γράμματα».\n*Η συνέντευξη δημοσιεύτηκε στην εφημερίδα “Τα Μετέωρα” στις 28 Οκτωβρίου 2021.\nΠροηγούμενο άρθροΤην Παρασκευή 15/4 ο διαγωνισμός για τις “Λαζαρίνες” στην Καλαμπάκα\nΕπόμενο άρθροTo προτεινόμενο Πασχαλινό ωράριο των Εμπορικών Καταστημάτων της Καλαμπάκας


ΜΑΖΙ ΧΕΡΙ-ΧΕΡΙ: ΚΑΤΙ ΓΙΑ ΤΟΝ ΜΕΖΕ ΤΗΣ ΠΑΡΕΑΣ: ΤΟ ΤΟΥΡΣΙ ΤΗΣ ΚΥΡΑ ΚΑΤΕΡΙΝΑΣ\nΚΑΤΙ ΓΙΑ ΤΟΝ ΜΕΖΕ ΤΗΣ ΠΑΡΕΑΣ: ΤΟ ΤΟΥΡΣΙ ΤΗΣ ΚΥΡΑ ΚΑΤΕΡΙΝΑΣ\nΤο τουρσί αυτό μας ξετρέλανε!\nΤην συνταγή μου έδωσε η κυρα-Κατερίνα και εντυπωσίασε ακόμα και μη οπαδούς του είδους.\nΙδανικό για τα μεζεδάκια των γιορτών και κάθε μέρα με την παρέα.\nΞεκινήστε από τώρα να το φτιάχνετε και να προετοιμάζεστε για τα τραπέζια ή τον μπουφέ των ημερών. Θέλει ένα διάστημα μιας εβδομάδας για να γίνει. Και λίγο νωρίτερα να το καταναλώσετε, δεν πειράζει.\nΣυνταγή για τουρσί\nΣε βάζο του λίτρου (εγώ χρησιμοποίησα βάζο του καφέ, περίπου 800 ml)βάζουμε:\n2 δάχτυλα ξύδι, (στο βάζο του καφέ έβαλα 1,5 δάχτυλα ξύδι)\n2,5 - 3 κουταλιές αλάτι χοντρό (στο βάζο του καφέ έβαλα την μικρότερη αναλογία)\nλίγους σπόρους μαύρο πιπέρι\nλίγους σπόρους μάραθο (προαιρετικό, εγώ δεν έβαλα)\nλίγο σκόρδο (εγώ έβαλα δύο χοντρά κομμάτια σκόρδο τα οποία χάραξα για να αφήσει το άρωμα και την γεύση του)\nμία ασπιρίνη για να μην κιτρινίσει το περιεχόμενο, κυρίως το νερό του αν αργήσει να καταναλωθεί. Εγώ δεν έβαλα ασπιρίνη.\nΓέμισα το βάζο με μπρόκολο, κουνουπίδι, κόκκινη πιπεριά, καρότο, μανιτάρι\nΓια να είναι πιο μαλακό το μπρόκολο, κουνουπίδι και καρότο, τα βράζουμε λίγο πριν τα βάλουμε στο βάζο.\nΓεμίζουμε το βάζο με τα κηπευτικά μας μέχρι πάνω και μετά προσθέτουμε νερό, όσο πάρει να γεμίσει επίσης μέχρι πάνω.\nΚλείνουμε με σελοφάν και μετά βιδώνουμε το καπάκι.\nΣτην κορυφή έγραψα την ημερομηνία παρασκευής και πότε θα είναι έτοιμο.\nΓια μια εβδομάδα γυρίζουμε το βάζο εναλλάξ ανάποδα πρωί βράδυ, δηλαδή το πρωί το βάζο είναι όρθιο και το βράδυ το γυρίζουμε ανάποδα, με το καπάκι κάτω. Γι' αυτό σιγουρευτείτε ότι έχει κλείσει ερμητικά με το σελοφάν.\nΑναρτήθηκε από Eleni Di. στις 9:43 μ.μ.


Από το Παγκύπριο Συμβούλιο Ειρήνης\nΤο Παγκύπριο Συμβούλιο Ειρήνης καταδικάζει την συνεχιζόμενη επίθεση στο λαό της Συρίας και μας προσκαλεί σε αντιπολεμική διαμαρτυρία σήμερα το απόγευμα, Παρασκευή, 2 Μαρτίου, στην πλατεία Διοικητηρίου στη Λεμεσό.\n«Η βαρβαρότητα του ιμπεριαλισμού που εντείνεται στην περιοχή μας έχει ως αποτέλεσμα καθημερινά χιλιάδες θανάτους αμάχων, αφήνει πίσω του προσφυγιά, πόνο και αίμα, ενώ παράλληλα η ευρύτερη περιοχή της Α. Μεσογείου και της Μέσης Ανατολής αποσταθεροποιείται όλο και περισσότερο» αναφέρεται στην πρόσκληση.\nΤο παγκόσμιο φιλειρηνικό κίνημα απαιτεί την άμεση κατάπαυση του πυρός και τον τερματισμό των συγκρούσεων και καλεί, κάθε Κύπρια και Κύπριο αγωνιστή και φίλο της ειρήνης, να δώσει το παρόν του στην αντιπολεμική εκδήλωση που διοργανώνει την Παρασκευή, 2 Μαρτίου 2018 και ώρα 6:00μμ, στην Λεμεσό, Πλατεία Διοικητηρίου.\nΘα προηγηθεί πορεία από το Παττίχειο Δημοτικό Θέατρο η ώρα 5:45μμ.\n«Ζητούμε να τερματιστεί η αιματοχυσία στη Συρία. Δηλώνουμε έμπρακτα την αλληλεγγύη μας στο Συριακό λαό και απαιτούμε την κατάπαυση του πυρός και τον τερματισμό των πολέμων!»\nΠόσο εθισμένος είσαι με το κινητό σου;


ΛΕΥΤΕΡΙΑ: Η ισχυρή πόλη των Χανίων που «έκοβε» δικό της νόμισμα\nΗ ισχυρή πόλη των Χανίων που «έκοβε» δικό της νόμισμα\nΑρχαία Έλυρος, μία αρχαία πόλη με μεγάλη δύναμη και πλούτο\nμέχρι τώρα ευρήματα περιλαμβάνουν κυρίως κτίρια δημόσιου χαρακτήρα και παρόλο που εκτιμάται ότι επρόκειτο για μια ιδιαίτερα μεγάλη πόλη δεν έχει βρεθεί καμία κατοικία, κυρίως λόγω του ότι δεν έχουν γίνει εκτεταμένες απαλλοτριώσεις ακινήτων στην ευρύτερη περιοχή.\nΓια να γνωρίσουμε καλύτερα αυτή την σπουδαία αρχαία πόλη καθώς και τι εργασίες έχουν γίνει μέχρι σήμερα, το Flashnews.gr ήρθε σε επαφή με την αρχαιολόγο και υπεύθυνη του αρχαιολογικού χώρου, κ.Τσίγκου.\n«Η Αρχαία Έλυρος ήταν μια από τις σημαντικότερες πόλεις του Νομού Χανίων. Πρόκειται για μια Δωρική πόλη,που διατηρούσε σχέσεις με το ιερό του Απόλλωνα στους Δελφούς. Η σχέση αυτή επιβεβαιώνεται από τον Παυσανία που είδε τον 2ο αι. μ.Χ, στο ιερό του Απόλλωνα ανάθημα των Ελυρίων ενώ επίσης πρόκειται για την γεννέτειρα πόλη του λυρικού ποιητή "Θαλλή" ή "Θαλήτα"»\n«Η ακμή της πόλης, θεωρητικά, είναι ο 4ος αιώνα π.Χ έως και την ύστερη αρχαιότητα. Τον 3ο αιώνα η Αρχαία Έλυρος μαζί με τις γειτονικές της πόλεις (Λυσσός, Υρτακίνα, Τάλα, Πυκιλασσός) είχαν δημιουργήσει ένα πολιτικοοικονομικό συνασπισμό με κοινό νόμισμα, γνωστό ως ομοσπονδία ή κοινό των ορίων».\nΑυτό μπορούμε να το φανταστούμε ως «προάγγελο της Ε.Ε.»\n«Στο μπροστινό μέρος του νομίσματος υπήρχε το κεφάλι αίγας και αιχμή βέλους ενώ στον οπισθότηπο είχε την μέλισσα. Η πόλη άκμασε ιδιαιτέρως κατά την Ρωμαϊκή περίοδο, ενώ την πρώτη βυζαντινή περίοδο αναφέρεται ως έδρα Επισκοπής και καταστράφηκε από τους Σαρακινούς. Τα λείψανα που διατηρούνται ορατά πάνω στον λόφο Κεφάλα του Ροδοβανίου χρονολογούνται κατά την Ρωμαϊκή περίοδο της πόλης.\nΤο 1963, κατά την ανέγερση του ιερού ναού της Παναγίας στον λόφο, εντοπίστηκε και ανασκάφτηκε μια παλαιοχριστιανική Βασιλική του 5ου αιώνα μ.Χ με εν μέρη σωζόμενα μωσαϊκά καθώς και ένας ναός των μέσων χρόνων με τρεις τάφους.\nΔυστυχώς δεν υπάρχουν μέχρι σήμερα ενδείξεις για το που βρίσκονταν οι κατοικίες! Έχουν βρεθεί μόνο δημόσια κτίρια και ένα μέρος του νεκροταφείου όπου μάλλον είναι αρκετά μεγάλο. Γενικότερα μέχρι σήμερα όλα τα κτίρια που έχουν βρεθεί είναι δημοσίου χαρακτήρα».\n«Η περιοχή εκεί ήταν πολύ πλούσια και σίγουρα θα μπορούσαμε να βρούμε πάρα πολύ σημαντικά ευρήματα. Ωστόσο πολλά από αυτά έχουν "φύγει" στο εξωτερικό από τους αρχαιοκάπηλους» μας λέει η κυρία Τσίγκου.\n«Έχουμε σημαντικά ευρήματα όπως γλυπτά, αγγεία αλλά είναι περιορισμένα διότι έχουμε σκάψει σε πολύ λίγα σημεία.Το συγκρότημα των δεξαμενών είναι πάρα πολύ μεγάλο που σημαίνει οτι εξυπηρετούσε ανάγκες πολλού κόσμου. Ο τρόπος που έφερναν το νερό από την Λιβάδα στην πόλη είναι εντυπωσιακός».\nΠρόκειται για ακίνητα που είχε αγοράσει το 2002 ο τέως δήμος Ανατολικού Σελίνου καθώς και ο Πολιτιστικός Σύλλογος τέως κοινότητας Ροδοβανίου "Η αρχαία Έλυρος".\nΑυτή την περίοδο είναι σε εξέλιξη η απαλλοτρίωση τριών ακινήτων που είναι κοντά στο θεατρικό οικοδόμημα με την ελπίδα ότι αυτό θα προχωρήσει και θα αναδείξουμε καλύτερα τον χώρο του οικοδομήματος, ενώ σε εξέλιξη βρίσκονται ενέργειες για την περαιτέρω ανάδειξη και προστασία των αρχαίων πόλεων του νομού Χανίων γενικότερα. (καλύτερη σήμανση, ανάδειξη μονοπατιών κτλ)».\nΚαι συνεχίζει: «Θέλω να τονίσω ότι ο κ. Γιώργος Τζατζιμάκης μας βοηθάει πάρα πολύ για την ανάδειξη της αρχαίας πόλης και με δικές του ενέργειες ο σύλλογος "Έλυρος" διέθεσε 10 χιλιάδες ευρώ για παραιτέρω ανάδειξη των μνημείων, διαχειριστίκαμε αυτά τα χρήματα και με την δική μου επίβλεψη και τον κ.Χριστοδουλάκο επιβλέπαμε τις εργασίες».


Τα Highlights και το νέο μεγάλο ρεκόρ του 100% Hotel Show, καθιερώνουν πλέον την έκθεση ως το μεγαλύτερο event νέων Ξενοδοχειακών Επενδύσεων και δημιουργίας Τάσεων στην Ελληνική Αγορά\nΜε την αύξηση της ποιότητας των Επισκεπτών του να κλέβει την παράσταση ακόμη και από το νέο ρεκόρ επισκεψιμότητας, το 100% Hotel Show μετατρέπεται επίσημα στην Κορυφαία Έκθεση για νέες Ξενοδοχειακές Επενδύσεις αλλά και στο event που αποκαλύπτει τα Ξενοδοχειακά Trends, τόσο στον χώρο του Design όσο και στον τομέα των Πωλήσεων και του Digital Marketing\nΤο έβδομο 100% Hotel Show ολοκληρώθηκε τη Δευτέρα με χιλιάδες Ξενοδόχους, Αρχιτέκτονες και Επαγγελματίες Τουρισμού να δίνουν δυναμικά το παρών, και τα σχόλια για την υψηλής ποιότητας διοργάνωση να αποτελούν τον βασικό απόηχο της έκθεσης. Εντυπωσιακά περίπτερα που θυμίζουν τις μεγαλύτερες εκθέσεις Design, Ξενοδοχειακά Workshops υψηλής τεχνογνωσίας και το πιο ενημερωμένο Digital & Sales section ανέδειξαν για άλλη μια χρονιά το 100% Hotel Show ως τη σημαντικότερη έκθεση για την ανάπτυξη νέων Ξενοδοχειακών Επενδύσεων, αλλά και το σημείο που δημιουργούνται οι νέες Ξενοδοχειακές Τάσεις για την Ελληνική Αγορά.\nΕκτός όμως από το υψηλό επίπεδο της διοργάνωσης, και παρόλο που η επισκεψιμότητα της έκθεσης σημείωσε νέο ρεκόρ, τις εντυπώσεις έκλεψε η υψηλή ποιότητα των επισκεπτών του, με σημαντική επενδυτική διάθεση αλλά και με ενδιαφέρον για τις εξελίξεις της ξενοδοχειακής αγοράς. Οι "συναντήσεις ουσίας" που προάγουν νέες συνεργασίες μεταξύ Ξενοδόχων και Εταιρειών αποτέλεσαν τον κύριο κορμό της έκθεσης, ενώ η αίθουσα των 100% Workshops μετατράπηκε στο μεγαλύτερο ξενοδοχειακό εκπαιδευτικό hub, με κορυφαίους ομιλητές να παρουσιάζουν πραγματικές λύσεις, που θα περάσουν τα Ελληνικά Ξενοδοχεία στη νέα τους εποχή.\nΟ εξελιγμένος χαρακτήρας του 100% Hotel Show που μετατρέπει την έκθεση σε ένα πολυεπίπεδο Ξενοδοχειακό Event, ενισχύθηκε για άλλη μια χρονιά από τα 100% Hotel Design Awards, με τα κορυφαία Ξενοδοχεία να διακρίνονται για την υψηλή ποιότητα σχεδιασμού, ενώ η προσθήκη τής Ημέρας Καριέρας από τη Workathlon, που φιλοξένησε πάνω από 1500 υποψηφίους για εργασία, τόνισε τον ενεργό ρόλο της έκθεσης σε σημαντικά ζητήματα όπως αυτό της εύρεσης εργασίας.\nΗ Έκθεση παρουσίασε για πρώτη φορά εφαρμοσμένα Case Studies δημιουργίας Ξενοδοχειακής Εμπειρίας μέσα από τον Αρχιτεκτονικό Φωτισμό αλλά και το Scent Marketing.\nΣτην είσοδο του 100% Hotel Show παρουσιάστηκε το Πείραμα "Rooms + Light", με τρεις lighting designers να αλλάζουν την εμπειρία ενός πανομοιότυπου δωματίου μέσα από τον φωτισμό. Το κοινό της έκθεσης επισκέφθηκε τα ειδικά διαμορφωμένα δωμάτια, αφού αποτελούσαν μέρος της εισόδου, ενώ είχαν την ευκαιρία να συνομιλήσουν με τους δημιουργούς τους. Παράλληλα, η Demand Fairs & Media, διοργανώτρια εταιρεία της έκθεσης, συνεργάστηκε με την εταιρεία Scent Plus δημιουργώντας το custom άρωμα της έκθεσης, παρουσιάζοντας πρακτικά την εφαρμογή τού Scent Marketing στα Ξενοδοχεία και μετατρέποντας την επίσκεψη στην έκθεση σε μια βιωματική εμπειρία. Και οι δύο δράσεις παρουσιάστηκαν σε ένα ειδικό Hotel Experience Workshop, όπου αναλύθηκε τόσο ο τρόπος σκέψης του πειράματος όσο και η διαδικασία δημιουργίας του αρώματος, εξελίσσοντας τον τρόπο που το 100% Hotel Show επικοινωνεί με το κοινό του.\nΤα 100% Workshops απέκτησαν νέα διαδραστική μορφή με αυξημένο εκπαιδευτικό χαρακτήρα, διπλασιάζοντας ταυτόχρονα τον αριθμό των Ξενοδόχων που τα παρακολούθησαν.\nΣυνεχίζοντας την παράδοση του 100% Workshop Tour, τα φετινά Workshops στο Stage του 100% Workshop απέκτησαν νέο format, αφού, εκτός από τους υψηλής τεχνογνωσίας ομιλητές, τις παρουσιάσεις συντόνιζε ο Νίκος Σ. Μοράντης από τη Hotelier Academy, με ειδικές παρεμβάσεις που ενίσχυαν τον διαδραστικό και εκπαιδευτικό τους χαρακτήρα. Με τις θεματολογίες να αναλύουν τα πλέον επίκαιρα θέματα για τα Ελληνικά Ξενοδοχεία όπως το άνοιγμα νέων αγορών, την αύξηση της κερδοφορίας, αλλά και πιο πρακτικά ζητήματα όπως η εύρεση προσωπικού, τα Workshops μετατράπηκαν στο πλέον κορυφαίο εκπαιδευτικό γεγονός της χρονιάς, με τα σχόλια του κοινού να επικεντρώνονται στο επίπεδο των παρουσιάσεων.\nΤα περίπτερα των εκθετών εστίαζαν σε πρακτική εφαρμογή λύσεων, ενώ υπήρξε απόλυτη εξειδίκευση στις προτάσεις που παρουσιάστηκαν για τους Ξενοδόχους.\nΕκτός από το υψηλής αισθητικής design αλλά και τις ειδικές κατασκευές, τα περίπτερα του φετινού 100% Hotel Show εστίαζαν στην πρακτική εφαρμογή λύσεων για την καλύτερη κατανόηση από το κοινό της έκθεσης. Πολλά από τα περίπτερα προσομοίαζαν πραγματικούς χώρους ξενοδοχείων με προτάσεις υλικών, επίπλων αλλά και τεχνοτροπιών, ενώ πολλές ήταν και οι conceptual συμμετοχές που έδωσαν νέο χαρακτήρα στην έκθεση. Στα περίπτερα όμως έδωσαν το παρών τα high level στελέχη τής κάθε εταιρείας, φέρνοντας τον Ξενοδόχο πιο κοντά στη λύση αλλά και την εξασφάλιση καλύτερων συμφωνιών.\nΤο Masterclass της WebHotelier επεξήγησε την αλλαγή τού όρου Άμεσες Κρατήσεις, ενώ ανακοίνωσε σημαντικά νούμερα για τις Κρατήσεις στην Ελλάδα, που δείχνουν τη δυναμική των Meta Search καναλιών αλλά και των Direct B2B Συμφωνιών.\nΗ πέμπτη συνάντηση των Ξενοδόχων με τη WebHotelier στο 100% Hotel Show, εκτός του ότι ξεπέρασε κάθε ρεκόρ επισκεψιμότητας, αποτέλεσε και την πιο ουσιαστική συνάντηση, αφού το κορυφαίο booking engine παρουσίασε σημαντικά στατιστικά σχετικά με τις κρατήσεις τη χρονιά που διανύουμε. Με τα Meta Search και το Direct B2B Contracting με ποιοτικούς Travel Agents να παρουσιάζουν νούμερα ρεκόρ, τα booking engines αποκτούν νέα διάσταση, η οποία αναλύθηκε εκτενώς για πρώτη φορά στο 100% Workshop Stage, φέρνοντας τους Ξενοδόχους που το παρακολούθησαν πιο κοντά στη νέα εποχή των online κρατήσεων.\nΤο ειδικό section Digital & Sales παρουσίασε νέες εξειδικευμένες εταιρείες, με τη διαχείριση και την αύξηση του Revenue να είναι στο επίκεντρο.\nΗ ειδική ενότητα με εταιρείες σχετικές με τις πωλήσεις και το digital marketing των ξενοδοχείων αποτέλεσε ένα από τα πλέον δυναμικά segments της έκθεσης, με τις σημαντικότερες εταιρείες να δηλώνουν το παρών. Εκτός όμως από τα κορυφαία booking engines και channel management συστήματα, φέτος για πρώτη φορά παρουσιάστηκαν εταιρείες με κύριο focus στις πωλήσεις αλλά και το revenue management, που αποτελεί ένα από τα πιο φλέγοντα ζητήματα για τους σύγχρονους ξενοδόχους.\nΤα 100% Hotel Design Awards εστίασαν στη συνολική παρουσίαση των shortlisted συμμετοχών αυξάνοντας την προβολή τους, ενώ τα έργα που διακρίθηκαν έλαβαν την καθολική αποδοχή του κοινού.\nΜε την τελετή απονομής να συγκεντρώνει 400 επιλεγμένους επισκέπτες και με νέα μορφή παρουσίασης, η φετινή βραδιά των 100% Hotel Design Awards εστίασε στην παρουσίαση του συνόλου των συμμετοχών, αφού το επίπεδο όλων των διαγωνιζομένων ήταν υψηλότερο από ποτέ. Η παρουσίαση από τη Φωτεινή Αριστακεσιάν, γνωστή You Tuber, έδωσε έναν ιδιαίτερα φρέσκο χαρακτήρα στη βραδιά, ενώ οι μεγάλοι νικητές χειροκροτήθηκαν περισσότερο από κάθε άλλη χρονιά παραλαμβάνοντας τα ιδιαίτερου σχεδιασμού βραβεία.\nΗ Ημέρα Καριέρας τής Workathlon, που φιλοξενήθηκε στην ειδικά διαμορφωμένη αίθουσα, φιλοξένησε πάνω από 1500 άτομα φέρνοντας την έκθεση σε επαφή με το έμψυχο δυναμικό των Ξενοδοχείων.\nΗ φιλοξενία της "Ημέρας Καριέρας της Workathlon" ξεπέρασε κάθε προσδοκία, αφού πάνω από 1500 attendees επισκέφθηκαν το 100% Hotel Show και συνάντησαν τα 25+ Ξενοδοχεία που συμμετείχαν στο ξεχωριστό event. Η μείξη των ανθρώπων που διαμορφώνουν την εμπειρία στα ξενοδοχεία με τις "παραδοσιακά υψηλής ποιότητας επαφές της Δευτέρας" έδωσαν έναν ιδιαίτερο ρυθμό στην έκθεση, που ολοκλήρωσε την 7η διοργάνωσή της με τον καλύτερο τρόπο.


Bastard of Tomorrow: Δύσθυμη αναγέννηση: H περίπτωση του Giordano Bruno\nΣτα επτά χρόνια της φυλάκισής του ανακρίνεται και βασανίζεται συνεχώς. Τα μαρτύρια, οι ταπεινώσεις και οι απειλές δεν τον κάμπτουν και αρνείται ως το τέλος να αποκηρύξει τις φιλοσοφικές του απόψεις. Υποστηρίζει ότι δεν ξέρει τι ακριβώς περιμένουν οι ιεροεξεταστές από αυτόν να αποκηρύξει. Φτάνουν στο σημείο να του ράψουν το στόμα, για να πάψει να μιλά. Ο πάπας Κλήμης Η΄ διατάζει τελικά την καταδίκη του. Στις 8 Φεβρουαρίου 1600 αποφασίζει να τον τιμωρήσουν με τον επιεικέστερο τρόπο, δηλαδή… χωρίς να χυθεί αίμα. τουτέστιν να καεί ζωντανός στην πυρά!\nΌλο το βάρος της φιλοσοφίας του Bruno αναπτύσσεται γύρω από την ιδέα ενός νου, που απελευθερώνει τον άνθρωπο από κάθε μορφή υποδούλωσης.Οραματιζόταν έναν καινούριο πνευματικό κόσμο. Θεωρούσε ότι η φαντασία μας δημιουργεί γέφυρες ανάμεσα στον κόσμο του ουρανού και της γης. Δημιουργώντας εικόνες, απελευθερώνει τον άνθρωπο, ενώνοντάς τον με την παγκοσμιότητα. Με τη φαντασία μας, θεωρούσε, ότι στέλνουμε φως στις εικόνες που έχουμε μέσα μας. Όταν το φως συναντά το σκοτάδι, δημιουργεί τις εικόνες των πραγμάτων, άλλα από τα οποία έχουν περισσότερο φως και άλλα περισσότερο σκοτάδι. Υπάρχει ένα εσωτερικό φως αόρατο, που διαχέεται μέσα στο σύμπαν και κατευθύνεται μέσα από διάφορες συνθέσεις προς το εξωτερικό φως, το ορατό, τον ήλιο. Εκτός από τη φαντασία και τη μνήμη, θεωρούσε σημαντική τη συνείδηση και την εστίαση, δηλαδή την πνευματική συγκέντρωση. Με αυτό τον τρόπο, ο άνθρωπος αποκτά την ικανότητα να δομήσει έναν ενδιάμεσο κόσμο, τον ψυχικό, περνώντας στην ανώτερη σφαίρα, την πνευματική. Πίστευε ότι το ανθρώπινο ον θα ήταν κάποτε σε θέση να παρατηρήσει τα σώματα των κομητών στον ουρανό –κάτι που στην εποχή του ήταν αδιανόητο– αποδεικνύοντας έτσι ότι οι αμετάβλητοι, κρυστάλλινοι ουρανοί της αριστοτελικής-πτολεμαϊκής κοσμολογίας ήταν καθαρή ψευδαίσθηση.\nΣτο κείμενο αυτό δε θέλαμε να αναδείξουμε έναν μάρτυρα της επιστήμης, ούτε έναν ακόμη ήρωα, αν και παρουσιάστηκε συχνά ως τέτοιος. Επιλέξαμε τον Giordano Bruno, για να δείξουμε ότι ένας άνθρωπος, πηγαίνοντας σαν τους σολωμούς αντίθετα στο ρεύμα του ποταμού, κατόρθωσε να μην κλείσει τα μάτια στην αλήθεια που μόνο αυτός έβλεπε, σαν άλλος μάντης. Μάλιστα, όχι απλώς είδε, αλλά μίλησε κιόλας τόσο δυνατά, που ούτε οι φλόγες που κατέκαψαν το σώμα του ήταν τόσο δυνατές ώστε να νικήσουν την φλόγα του πνεύματος και της ψυχής του.Τόλμησε να παραμείνει πιστός σε όσα τον συνέδεαν αληθινά με την φύση και τον κόσμο. Και αυτή η πίστη δεν ήταν θρησκευτική, αλλά γκρέμιζε τον εξουσιαστικό λόγο με τα φτερά της ελευθερίας. Μίλησε για πνευματική ελευθερία, όταν η αναγεννησιακή Ιταλία δίκαζε ακόμη με όργανο την Ιερά Εξέταση. Με το έργο και τη ζωή του σημάδεψε το μονοπάτι της μνήμης ενάντια στον σκοταδισμό της λήθης. Αμφισβήτησε όλους τους εξουσιαστές όχι με τα όπλα του επιστήμονα, αλλά με την σφαιρική συνειδητότητα του σαμάνου. Γι’ αυτό, η σκέψη του γεμίζει τις σελίδες ελευθερίας της ανθρωπότητας.\nΑπό την ΔΙΑΔΡΟΜΗ ΕΛΕΥΘΕΡΙΑΣ, φ. 139, Ιούνιος 2014\n. Δανειζόμαστε τον τίτλο αυτού του κειμένου από το ομώνυμο βιβλίο του Γιώργου Χειμωνά (Η δύσθυμη αναγέννηση, Το όγδοο μάθημα για τον λόγο).\nΣχετικά βιβλία, άρθρα και βίντεο:\nΦίκας, Ιωάννης, Η θέση του Giordano Bruno στην ιστορία της φιλοσοφίας και των ιδεών\nΕκπομπή «Το σύμπαν που αγάπησα»: Τζορντάνο Μπρούνο: Ο μάρτυρας της επιστήμης\nΘεοδόσης Πελεγρίνης, Γαλιλαίος Γαλιλέι: αιρετικές φωνές (συνέδριο). Και ιδιαίτερα τα κείμενα: Giovanni Aquilecchia, Πιθανοί απόηχοι του Μπρούνο στον Γαλιλαίο και Hilary Gatti, «Το δείπνο της Τετάρτης των τεφρών» του Μπρούνο και ο «Διάλογος για τα δυο Μεγαλύτερα Παγκόσμια Συστήματα» του Γαλιλαίου\nJohn Bossy, Giordano Bruno: Υπόθεση πρεσβεία\nPowell S. Corey, Did «Cosmos» Pick the Wrong Hero? (Άρθρο του Discover)\nΑναρτήθηκε από matthewaos στις 12:10 μ.μ.\nΕτικέτες Αναδημοσιεύσεις, Κοινωνία, Παιδεία


2ος Διάπλους κόλπου Παροικίας Δ.Γκίκας\nΗ εκκίνηση του αγώνα έγινε στον προβλήτα του Μαρτσέλου στις 17:30 και ο τερματισμός στην παραλία των Λιβαδιών μπροστά στις εγκαταστάσεις του ΝΟΠ, όπου πλήθος κόσμου χειροκροτούσε όλους τους αθλητές που τερμάτιζαν.\nΟι συμμετέχοντας έφθασαν τα 65 άτομα και χωρίστηκαν σε τέσσερις κατηγορίες ανάλογα με το φύλο και την ηλικία . Θέλουμε του χρόνου να καταφέρουμε να οι συμμετοχές να φτάσουν τις 100, γιατί τέτοιες εκδηλώσεις προάγουν τον αθλητισμό αλλά και τον πολιτισμό μας. Με απόφαση του Δ.Σ. μας, για να τιμήσουμε το ιδρυτικό μέλος Δημήτρη Γκίκα δόθηκε το όνομα του στη διοργάνωση. Ο Δημήτρης Γκίκας ιδρυτικό μέλος και μετέπειτα πρόεδρος του ομίλου μας, άνθρωπος της θάλασσας και ο ίδιος, ανιδιοτελής, με ιδιαίτερη αγάπη και ευαισθησία για το νησί του θέλησε με το έργο του να διατηρηθεί αλλά και να σφυρηλατηθεί η σχέση των νέων της Πάρου με τη θάλασσα.\nΤο όραμα του διατηρήθηκε ζωντανό στο Ναυτικό όμιλο Πάρου και έτσι μέχρι σήμερα 3000 παιδιά έμαθαν κολύμπι ή ιστιοπλοΐα στις εγκαταστάσεις μας . Ευχαριστούμε θερμά τους συμμετέχοντες που πλήρωσαν το δικαίωμα συμμετοχής για να μεταβεί η ομάδα τις κολύμβησης σε αγώνες εκτός Πάρου.


Τί χρειάζεται να ξέρεις για τις πόρτες ασφαλείας;\nΘες να τοποθετήσεις πόρτα ασφαλείας ή θωρακισμένη πόρτα; Η σκέψη σου είναι σωστή, καθώς η εγκατάσταση πορτών ασφαλείας έχει να σου προσφέρει πολλά οφέλη και η απόσβεση των χρημάτων από αυτή σου την επένδυση θα γίνει άμεσα. Τα χαρακτηριστικά του συγκεκριμένου προϊόντος είναι δύσκολο να τα γνωρίζεις εάν δεν διαθέτεις εξειδικευμένες γνώσεις.\nΓια να σε βοηθήσουμε στην επιλογή της κατάλληλης πόρτας για την είσοδο του σπιτιού ή του επαγγελματικού χώρου, συγκεντρώσαμε όλα εκείνα τα χαρακτηριστικά που διαθέτουν οι πόρτες ασφαλείας και οι θωρακισμένες και τα οποία είναι σημαντικό να γνωρίζεις πριν την εγκατάσταση:\nΤύπος Επένδυσης στις Πόρτες Ασφαλείας: Οι πόρτες ασφαλείας διαθέτουν διαφορετικές επενδύσεις. Οι περισσότεροι επιλέγουν επένδυση με βάση την αισθητική του χώρου τους. Αυτός πρέπει να είναι ένας από τους λόγους αλλά όχι ο μοναδικός. Οι επενδύσεις στις πόρτες ασφαλείας και τις θωρακισμένες, έρχονται σε επαφή με το εξωτερικό περιβάλλον εάν είναι για παράδειγμα σε είσοδο εξωτερικού χώρου και γι αυτό πρέπει να είναι ανθετικές στα καιρικά φαινόμενα. Οι καλύτεροι τύποι επένδυσης, είναι εκείνες με αλουμίνιο, laminate, με λούστρο MDF και με φυσικό καπλαμά. Ένας έμπειρος τεχνικός, μπορεί να σε συμβουλεύσει για το είδος πόρτας που ταιριάζει καλύτερα στον χώρο σου.\nΜονή & Διπλή Θωράκιση: Η μονή διαθέτει μονοκόμματη σκάφη στο εξωτερικό της και ένα με τρία νεύρα στο εσωτερικό ενώ η διπλή διαθέτει τρία και παραπάνω νεύρα στο εσωτερικό της. Οι πόρτες εκείνες που διαθέτουν υψηλή θωράκιση, ξεχωρίζουν για την ασφάλεια που προσφέρουν και προτιμώνται.\nΤύπος Κλειδαριάς: Οι περισσότερες πόρτες ασφαλείας τελευταίας τεχνολογίας, διαθέτουν κλειδαριές ασφαλείας. Οι κλειδαριές αυτές, είναι πολύ δύσκολο να παραβιαστούν ή να χαλάσουν με τον χρόνο. Οι καλύτερες στο είδος τους είναι οι κλειδαριές με κύλινδρο, οι οποίες διαθέτουν και defender ως εξάρτημα.\nΠιστοποιήσεις: Η πιστοποίηση στις πόρτες ασφαλείας και τις θωρακισμένες, είναι πολύ σημαντικές για την αξιοπιστία τους. Η πιο συνηθισμένες είναι η πιστοποίηση αντιδιάρρηξης και θερμομόνωσης. Επιλέγοντας πόρτα για τον χώρο σου, είναι καλό να εξακριβώσεις ότι συνοδεύεται από τις συγκεκριμένες πιστοποιήσεις.\nΕγγύηση Επισκευής ή Αντικατάστασης: Και τα ποιοτικότερα προϊόντα, μπορούν να είναι ελαττωματικά και λίγες μέρες έπειτα από την τοποθέτηση να παρουσιάσουν φθορές. Πρέπει να είσαι βέβαιος ότι διαθέτουν εγγύηση ώστε να μην χρειαστεί να πληρώσεις το κόστος επισκευής.\nΟι τεχνικοί μας, διαθέτουν συνεργασίες με τις μεγαλύτερες κατασκευαστικές εταιρείες και μπορούν να σου προτείνουν προϊόντα που ξεχωρίζουν για το οικονομικό τους κόστος και την μεγάλη τους αντοχή.\nΑκόμη, οι τεχνικοί μας, εξυπηρετούν τοποθετήσεις, επισκευές και αντικαταστάσεις πορτών σε όλο το Γαλάτσι, με συνέπεια και επαγγελματισμό. Τα είδη των πορτών που τοποθετούν είναι εσωτερικές, εξωτερικές,πτυσσόμενες και κουφώματα αλουμινίου και pvc.\nΟ κ. Φιλιππαιος είναι επαγγελματιας. Επικοινωνησε αμεσα, ηταν ξεκαθαρος στις τιμες και στον χρονο διεκπεραιωσης της εργασιας στο συνολο. ...\nπολυ καλα ολα.θα συνεργαστουμε και στο μελλον.αξιοπιστη εταιρεια και καλες συστασεις.\nΕΜΕΙΝΑ ΠΟΛΥ ΙΚΑΝΟΠΟΙΗΜΕΝΟΣ ΑΠΟ ΤΟΝ Κ.ΚΙΤΟ. ΗΤΑΝ ΣΥΝΕΠΗΣ ΣΤΟ ΡΑΝΤΕΒΟΥ ΤΟΥ, ΙΔΙΑΙΤΕΡΑ ΠΡΟΣΕΚΤΙΚΟΣ ΚΑΤΑ ΤΗΝ ΕΚΤΕΛΕΣΗ ΤΗΣ ΕΡΓΑΣΙΑΣ ΚΑΙ ΤΟ ΚΟΣ...\nΗρθε σε δυσκολη γιορτινη κρυα μερα και εκανε την δουλεια του αψογα


«Η μητέρα μου βγάζει το περισσότερο γέλιο» | Κοινωνία & Πολιτισμός | DW | 15.08.2014\n«Η μητέρα μου βγάζει το περισσότερο γέλιο»\nΚινείται με άνεση σε κόσμους φαινομενικά διαφορετικούς. Ο Κώστας Μερονιανάκης (Illmatic) ξέρει πως να κερδίσει και να ενθουσιάσει το κοινό: ως ράπερ, ως ηθοποιός με πρόγραμμα σάτιρας και ενίοτε ως DJ.\n«Ποιο τραγούδι ήταν αυτό που έπαιξες την περασμένη Πέμπτη, την στιγμή που ξεκινούσε τεχνητή ομίχλη, τραγουδούσε μια κοπέλα και ένας τύπος έκανε ραπ»; Στις σατιρικές του παραστάσεις ο Κώστας Μερονιανάκης, περισσότερο γνωστός στη Γερμανία ως ράπερ Illmatic, διηγείται ιστορίες από την δουλειά τους ως DJ σε διάφορα κλαμπ. Είναι πολυπράγμων. Έχει συνεργαστεί επί σκηνής και δισκογραφικά με καθιερωμένα ονόματα στην γερμανική μουσική σκηνή, όπως ο Xavier Naidoo, και η Sabrina Setlur. Παράλληλα με την χιπ χοπ καριέρα του, οργώνει τα τελευταία χρόνια στη Γερμανία παραστάσεις «comedy», όπως ονομάζονται στα γερμανικά. «Σάτιρα», θα το αποκαλούσαμε στην Ελλάδα.\nΟ Κώστας Μερονιανάκης είναι παιδί μεταναστών. Ο πατέρας είναι Κρητικός και η μητέρα Ηπειρώτισσα. Αν και μεγάλωσε στη Γερμανία, η Ελλάδα είναι στη ζωή του παρούσα με τη μια ή την άλλη μορφή: όταν μιλά με τους δικούς του ελληνικά για να μην τον καταλαβαίνουν ή όταν λέει ιστορίες για τους δικούς του στις παραστάσεις. Μόνο η μουσική του δεν δείχνει να έχει ελληνικές επιρροές κι ας συνεργάζεται με ελληνικής καταγωγής ράπερ. «Ίσως αργότερα, λέει, με τη μορφή ενός σάμπλερ της Γιώτας Λύδια».\nΤα κοινά στοιχεία σάτιρας και χιπ χοπ\nΗ αγάπη για τη σάτιρα δεν βάζει στο περιθώριο τη μουσική\nΤον ρωτήσαμε για τις δύο του μεγάλες αγάπες: τη μουσική και τις παραστάσεις σάτιρας. Αν υπάρχουν κοινά στοιχεία στις εμφανίσεις του επί σκηνής, ως ράπερ και ως ηθοποιού: «Η μουσική είναι για μένα η υψηλότερη μορφή τέχνης. Με καμιά άλλη τέχνη δεν επιτυγχάνεται μια τόσο άμεση πρόσβαση σε ανθρώπους. Λέγεται, κι όχι άδικα, ότι η μουσική ανοίγει καρδιές διότι απευθύνεται στο συναίσθημα. Επειδή κάνω κυρίως μουσική χιπ χοπ η πρώτη έμπνευση είναι η ίδια η ζωή. Ό,τι σου συμβαίνει περνά στους στίχους. Μετά είναι ο ανταγωνισμός μεταξύ των τραγουδιστών στη σκηνή. Πρόκειται για ένα κλασικό συστατικό του χιπ χοπ, όπου οι τραγουδιστές αυτοσχεδιάζουν στιχουργικά πάνω στην μουσική. Μέσα από τις λέξεις αναζητείς το αδύνατο σημείο του αντιπάλου, το οποίο προσπαθείς μετά να το κάνεις στίχο με ομοιοκαταληξία έτσι ώστε να τον κατατροπώσεις με τέτοιο τρόπο που να μην έχει τίποτα να αντιτάξει. Το ανταγωνιστικό στοιχείο είναι όμως κομμάτι και της κωμωδίας, όπου αναδεικνύεις το αδύνατο σημείο εκείνου που σατιρίζεις. Σημαντική είναι επίσης η αίσθηση του τάιμινγκ, τόσο στη μουσική όσο και στη σάτιρα. Τα αστεία πρέπει να ειπωθούν την σωστή χρονική στιγμή. Υπάρχουν καλά αστεία τα οποία ειπωμένα σε ακατάλληλη στιγμή αποτυγχάνουν και το αντίθετο. Ορισμένοι άνθρωποι αν και δεν έχουν πολλά καλά αστεία να πουν, έχουν ενστικτωδώς σωστό τάιμινγκ με καταπληκτικά αποτελέσματα».\nΣτη Γερμανία ένας καλλιτέχνης χιπ χοπ με μεταναστευτικό υπόβαθρο θεωρείται πλέον δεδομένο. Θα ήταν πιο εύκολη η καθιέρωσή του αν ήταν Γερμανός, ρωτήσαμε τον Κώστα Μερονιανάκη: «Δεν μπορώ να γνωρίζω πως θα ήταν η πορεία μου αν ήμουν Γερμανός. Η ερώτηση είναι υποθετική. Δεν είμαι Γερμανός και έτσι δεν έχω αντίστοιχες εμπειρίες. Γεγονός όμως είναι ότι ήταν δύσκολο να πάρω συμβόλαιο από δισκογραφική εταιρεία. Όταν ξεκίνησα στις αρχές της δεκαετίας του ΄90, συνέβαινε ακριβώς το αντίθετο. Πριν από περίπου 20 χρόνια ό,τι υπήρχε στο χώρο του χιπ χοπ ήταν από καθαρά γερμανικά συγκροτήματα. Σήμερα είναι πιο εύκολο να κάνεις καριέρα ως τραγουδιστής έχοντας μεταναστευτικό υπόβαθρο».\nΔιακωμωδώντας την οικογένεια\nΟ K. Μερονιανάκης κατά τη διάρκεια παράστασης\nΤο αστείο με τη μεγαλύτερη επιτυχία επί σκηνής σχετίζεται με τη μητέρα του, η οποία άθελά της διαστρεβλώνει τα γερμανικά ονόματα καταστημάτων, φτιάχνοντας άλλα περισσότερο ή λιγότερα ομόηχα, τα οποία όμως προκαλούν εγγυημένα γέλιο. Συνειδητά ο Κώστας Μερονιανάκης επιλέγει ιστορίες από την οικογένειά του για τις παραστάσεις.\n«Στις παραστάσεις μου λέω πολλά για την προσωπική μου ζωή. Νομίζω ότι το κοινό αποδέχεται ευκολότερα την κριτική ή την σάτιρα που κάνεις όταν έχεις διηγηθεί μερικά πράγματα για σένα και το κοινωνικό σου περιβάλλον. Μιλάω για τους δικούς μου, την οικογένεια μου, τους φίλους μου, για τις εμπειρίες μου. Δεν θέλω όμως να με κατατάξουν σε εκείνους που κάνουν αστεία μόνο για μετανάστες, τα γλωσσικά τους προβλήματα και τις δυσκολίες προσαρμογής και ενσωμάτωσης στην γερμανική κοινωνία. Μιλάω για όλες τις αστείες καταστάσεις και ιστορίες που με ενδιαφέρουν και προσωπικά. Για να σατιρίσω κάποιον θα πρέπει να τον συμπαθώ σε κάποιο βαθμό: με απασχολεί, τον παρατηρώ και στη συνέχεια βρίσκω κάτι αστείο».\nΠαρά τις επιτυχημένες παραστάσεις λόγου, στο επίκεντρο της ζωής του ήταν και παραμένει η μουσική, στην οποία επιστρέφει πάντα ξεκλέβοντας χρόνο μεταξύ των παραστάσεων σάτιρας. Αυτήν την εποχή ετοιμάζει στο στούντιο ένα καινούργιο EP. Στα πολλά ακούσματά του Illmatic ανήκει και η ελληνική μουσική.\n«Ακούω κυρίως παλιότερα τραγούδια. Τα καινούργια δεν με πολυενδιαφέρουν, δεν τα γνωρίζω όμως και καλά. Στα τραγούδια της Γιώτας Λύδια ακούς κάποιες φορές ψυχεδελικά στοιχεία. Θα είχε ενδιαφέρον να χρησιμοποιούσα κάποτε ένα σάμπλερ. Μου αρέσει όμως ο Νίκος Παπάζογλου, ο Δημήτρης Μητροπάνος, ο Στράτος Διονυσίου και ο Πασχάλης Τερζής. Περισσότερο όμως ασχολούμαι με ελληνικής καταγωγής μουσικoύς στη Γερμανία όπως ο Lakman, o Greco ή ο Wasi από το συγκρότημα Massive Töne, οι οποίοι τραγουδούν βέβαια γερμανικά».\n«Η μητέρα μου βγάζει το περισσότερο γέλιο» (mp3)\nΛέξεις κλειδιά Κώστας Μερονιανάκης, Illmatic, Costa Meronianakis, comedy, hip hop, ελληνικής καταγωγής, ελληνικής καταγωγής μουσικοί\nΜόνιμος σύνδεσμος https://p.dw.com/p/1CsTs


Αντώναρος για Φουρθιώτη - ΝΔ / Υπόθεση διαφθοράς, διαπλοκής και «κοινών» συμφερόντων | Αυγή\nΈχουμε να δούμε πολλά ακόμα σημειώνει ο πρώην βουλευτής της ΝΔ και αφήνει υπονοούμενα για νέες αποκαλύψεις που θα βγουν στη δημοσιότητα\nΜε μια σκληρή ανάρτηση στην οποία αφήνει υπονοούμενα για νέες αποκαλύψεις όσον αφορά τις σκοτεινές πτυχές για το θέμα Φουρθιώτη - Γεραπετρίτη, ο Ευάγγελος Αντώναρος αναφέρει ότι καθώςκορυφώνεται και η κυβερνητική αστάθεια παίρνει σάρκα και οστά, στόματα λύνονται.\nΟ πρώην βουλευτής της ΝΔ και κυβερνητικός εκπρόσωπος της κυβέρνησης Καραμανλή κάνει λόγο για μια υπόθεση διαφθοράς, διαπλοκής και «κοινών» συμφερόντων. «Κάποιοι "κρατούν" κάποιους άλλους», αναφέρει ο Βαγγέλης Αντωνάρος και καταλήγει «Έχουμε να δούμε πολλά επεισόδια ακόμη».\n«Δικαιολογημένα με ρωτούν πολλοί τι είναι αυτό το θέμα Φουρθιώτη/Γεραπετριτη. Το κουβάρι μπερδεμένο, τώρα αρχίζουν να "φαίνονται" διάφορες σκοτεινές πτυχές του. Είναι μια υπόθεση διαφθοράς, διαπλοκής και "κοινών" συμφερόντων. Κάποιοι "κρατούν" κάποιους άλλους... Καθώς η κρίση κορυφώνεται και η κυβερνητική αστάθεια παίρνει σάρκα και οστά, στόματα λύνονται. Εκβιασμοί βγαίνουν στην επιφάνεια. Κάποιοι ( κι αρκετοί που δεν φαίνονται για την ώρα!) προειδοποιούν ότι δεν θα αφήσουν να γίνουν πρόβατα σε σφαγή (κι ας μην είναι άσπιλοι). Έχουμε να δούμε πολλά επεισόδια ακόμη».


Asus ZenFone 2, επίσημα το πρώτο με 4GB RAM [CES 2015] – Tech Domes\nPosted on 01/06/2015 by Harry King\nΕκτός από το Asus ZenFone Zoom, CEO Jonney Shih ανακοίνωσε κάτι πολύ πιο σημαντικό από τη σκηνή της CES 2015 στο Las VEGAS . Έκανε τα αποκαλυπτήρια στο Asus Zenfone 2 το οποίο έρχεται με 5.5 ιντσών οθόνη και ελάχιστα bezels, dual-SIM/dual-active connectivity με LTE, 2.3GHz Intel Atom Z3580 chipset, και για πρώτη φορά 4GB RAM σε κινητό.\nΘα είναι διαθέσιμο μέσα στο δεύτερο τρίμηνο του 2015 σε Osmium Black, Sheer GOLD , Glacier Gray, Glamor Red και Ceramic White. Όσο για την τιμή του αυτή είναι ακόμα πιο εντυπωσιακή και αποτελεί έκπληξη, θα κοστίζει 199 δολάρια χωρίς τους φόρους, οπότε συν τους φόρους θα φτάσει γύρω στα 250 δολάρια. Τι λέτε;\nPreviousLenovo Vibe X2 Pro, Επίσημα με οθόνη 5.3″ 1080p και οκταπύρηνο Snapdragon\nNextZTE Grand X Max+, 6ιντσο phablet με Snapdragon 400 [CES 2015]


Σχολική Χρονιά 2014-2015 - Ειδικό Σχολείο "Απόστολος Βαρνάβας"\n15/07/2015 "Περιδιάβαση στη Κύπρο" ήταν το θέμα της τελικής μας γιορτής που πραγματοποιήθηκε στις 04/06/2015. Οι φωτογραφίες μιλούν από μόνες τους. ΔΕΙΤΕ ΦΩΤΟΓΡΑΦΙΕΣ\n25-28/06/2015 Πραγματοποιήθηκε, στους χώρους του σχολείου, πρόγραμμα εκπαίδευσης 75 επαγγελματιών από τον δημόσιο και ιδιωτικό τομέα στο ICF (International Classification of Functioning, Disability and Health). Την εκπαίδευση πραγματοποίησε το ICF Hellenic Team. Τις δύο πρώτες μέρες οι επαγγελματίες χωρίστηκαν σε δύο ομάδες και κάλυψαν το θεωρητικό μέρος του ICF, ενώ τις υπόλοιπες δύο μέρες χωρίστηκαν σε πέντε ομάδες, με βάση την ειδικότητά τους, για το πρακτικό μέρος της εκπαίδευσης. Το πρόγραμμα εκπαίδευσης κρίθηκε ως ιδιαίτερα ενδιαφέρον από τους συμμετέχοντες. ΔΕΙΤΕ ΦΩΤΟΓΡΑΦΙΕΣ\n17/06/2015 Πραγματοποιήθηκε στο κέντρο "Λαξιά" ο καθιερωμένος χορός των παιδιών του σχολείου, με τη λήξη της σχολικής χρονιάς. Το χορό διοργάνωσε ο Σύνδεσμος Γονέων σε συνεργασία με το σχολείο. ΔΕΙΤΕ ΦΩΤΟΓΡΑΦΙΕΣ\n17/06/2015 Τα παιδιά των ομάδων Στ΄ και Ζ΄ πήγαν εκδρομή στον Πρωταρά, περπάτησαν στον πεζόδρομο και έφαγαν το μεσημεριανό τους στο εστιατότιο "ΑΝΕΜΟΣ". ΔΕΙΤΕ ΦΩΤΟΓΡΑΦΙΕΣ\n09/06/2015 Ομάδα παιδιών του σχολείου συμμετείχε σε ναυταθλήματα στην παραλία της Αγίας Τριάδας, τα οποία διοργανώθηκαν από το Υπουργείο Παιδείας και Πολιτισμού σε συνεργασία με τις αντίστοιχες Ομοσπονδίες των αθλημάτων. ΔΕΙΤΕ ΦΩΤΟΓΡΑΦΙΕΣ\n16/05/2015 Το σχολείο μας διοργάνωσε, στην καφετέρια SENSO, παζαράκι χειροποίητων κοσμημάτων των παιδιών του σχολείου. Γονείς, φίλοι και εκτιμητές του έργου του σχολείου επισκέφτηκαν το παζαράκι, ψώνισαν και ήπιαν τον καφέ τους μαζί μας. Τα κοσμήματα έγιναν ανάρπαστα. ΔΕΙΤΕ ΦΩΤΟΓΡΑΦΙΕΣ\n13/05/2015 Το προσωπικό της Alpha Bank, στα πλαίσια εθελοντισμού της τράπεζας, δεξιώθηκε τα παιδιά του σχολείου μας στον παιδότοπο "PLAY 4 ALL". Τα παιδιά απόλαυσαν το παιχνίδι και το φαγητό που προσφέρθηκε από το προσωπικό της Alpha Bank. ΔΕΙΤΕ ΦΩΤΟΓΡΑΦΙΕΣ\n07/05/2015 Το σχολείο μας φιλοξένησε μαθητές και συνοδούς από Κέντρο Εκπαίδευσης Παιδιών με Ειδικές Ανάγκες στη Λαμία, οι οποίοι ενημερώθηκαν για τα προγράμματα του σχολείου. Την αποστολή από τη Λαμία φιλοξενεί στην Κύπρο το Σωματείο ΑΓΑΠΗ. ΔΕΙΤΕ ΦΩΤΟΓΡΑΦΙΕΣ\n30/04/2015 Ο Σύνδεσμος Γονέων του σχολείου διοργάνωσε Φιλανθρωπικό Δείπνο στο κέντρο "ΛΑΞΙΑ". Στόχος του δείπνου ήταν η οικονομική στήριξη του Συνδέσμου για την ενίσχυση των κοινωνικών προγραμμάτων των παιδιών του σχολείου. ΔΕΙΤΕ ΦΩΤΟΓΡΑΦΙΕΣ\n27/04/2015 Μαθητές της ομάδας Δ΄ επισκέφτηκαν για περίπατο την περιοχή του Fig Tree Bay. Το εστιατόριο "ΑΝΕΜΟΣ" πρόσφερε δωρεάν γεύμα στα παιδιά και το προσωπικό. Η φιλοξενία του ιδιοκτήτη κου. Κόκου ήταν ιδιαίτερα συγκινητική. ΔΕΙΤΕ ΦΩΤΟΓΡΑΦΙΕΣ\n24 - 25/04/2015 Διοργανώθηκε για δεύτερη φορά, με μεγάλη επιτυχία το διήμερο επιστημονικό σεμινάριο με θέμα: «Παρέμβαση στον Αυτισμό, μέσω της Αισθητηριακής Ολοκλήρωσης - Πρακτικές Εφαρμογές». Στο σεμινάριο, έλαβαν μέρος εκπαιδευτικοί και θεραπευτές του σχολείου μας, άλλων σχολείων και ιδιώτες. ΔΕΙΤΕ ΦΩΤΟΓΡΑΦΙΕΣ\n02/04/2015 Στα πλαίσια των Ειδικών Ολυμπιακών Κύπρου διοργανώθηκε ημερίδα floor Ball στην Λάρνακα ( παλαιό ΓΣΖ ). Παιδιά από το σχολείο μας με την ειδική γυμνάστρια κα Δέσπω Μοτίτου έλαβαν μέρος στην ημερίδα. ΔΕΙΤΕ ΦΩΤΟΓΡΑΦΙΕΣ\n23/03/2015 Οι μαθητές της ομάδας Δ΄, στα πλαίσια των κοινωνικών τους επισκέψεων, πήγαν βόλτα στον πεζόδρομο του Πρωταρά. ΔΕΙΤΕ ΦΩΤΟΓΡΑΦΙΕΣ\n21 - 22/03/2015 Διοργανώθηκε με μεγάλη επιτυχία διήμερο επιστημονικό σεμινάριο με θέμα: «Παρέμβαση στον Αυτισμό, μέσω της Αισθητηριακής Ολοκλήρωσης - Πρακτικές Εφαρμογές». Στο σεμινάριο, έλαβαν μέρος εκπαιδευτικοί και θεραπευτές του σχολείου μας, άλλων σχολείων και ιδιώτες. ΔΕΙΤΕ ΦΩΤΟΓΡΑΦΙΕΣ\n20/03/2015 Διοργανώθηκε στο σχολείο μας, με μεγάλη επιτυχία, διάλεξη με θέμα "Αναπτυξιακές Διαταραχές και Αισθητηριακή Ολοκλήρωση", με ομιλήτρια την Εργοθεραπεύτρια, κ. Άννα Σαμψωνίδου. Η διάλεξη απευθυνόταν σε γονείς, επαγγελματίες υγείας, εκπαιδευτικούς και γενικά σε όλους, όσους ασχολούνται με άτομα, στο φάσμα των αναπτυξιακών διαταραχών. ΔΕΙΤΕ ΦΩΤΟΓΡΑΦΙΕΣ\n20/03/2015 Αντιπροσωπεία της ΝΕ.ΔΗ.ΣΥ. επισκέφτηκε το σχολείο μας και παρέδωσε εισφορά, το ποσό της οποίας συγκεντρώθηκε, από παζαράκι που διοργάνωσε. ΔΕΙΤΕ ΦΩΤΟΓΡΑΦΙΕΣ\n19/03/2015 Οι ομάδες ΣΤ΄ - Ζ΄ στα πλαίσια των κοινωνικών τους επισκέψεων, πήγαν βόλτα στον πεζόδρομο του Πρωταρά. Ο ιδιοκτήτης του καφεστιατορίου Di Capilla κύριος Λούης Παπαγεωργίου, πρόσφερε δωρεάν γεύμα σε όλα τα παιδιά. Τον ευχαριστούμε πολύ. ΔΕΙΤΕ ΦΩΤΟΓΡΑΦΙΕΣ\n10/03/2015 Οι μαθητές του σχολείου μας, που παρακολουθούν το πρόγραμμα Γεωπονικής στην Τεχνική Σχολή Αυγόρου, αντιμετώπισαν σε αγώνα ποδοσφαίρου τους εκεί συμμαθητές τους και πέρασαν υπέροχα. ΔΕΙΤΕ ΦΩΤΟΓΡΑΦΙΕΣ\n4/03/2015 Τα παιδιά των ομάδων Δ΄, Ε΄, ΣΤ΄ και Ζ΄ παρακολούθησαν στο ΞΕΝΙΟΝ, το θέατρο " Η Καστανομαλλούσα ", ένα λαϊκό παραμύθι που τα ταξίδεψε στον κόσμο του παραμυθιού και του ονείρου. ΔΕΙΤΕ ΦΩΤΟΓΡΑΦΙΕΣ\n17/02/2015 Ο Όμιλος Εθελοντισμού και Κοινωνικής Αλληλεγγύης των μαθητών του Β΄ Δημοτικού Σχολείου Παραλιμνίου επισκέφθηκε το σχολείο μας και προσέφερε μέρος των εσόδων του από χριστουγεννιάτικο παζαράκι που διοργάνωσε. Τα παιδιά του Ομίλου, κατά την επίσκεψή τους, είχαν την ευκαιρία να λάβουν μέρος, μαζί με παιδιά του σχολείου μας, σε διάφορες δραστηριότητες που οργανώθηκαν. ΔΕΙΤΕ ΦΩΤΟΓΡΑΦΙΕΣ\n12/02/2015 Όπως κάθε χρόνο τη Τσικνοπέμπτη, έτσι και φέτος, τα παιδιά συμμετείχαν σε παραδοσιακά παιχνίδια (τυφλόμυγα, μουσικές καρέκλες, αυγουλοδρομίες κ.α), μασκαρεύτηκαν, χόρεψαν και έφτιαξαν μπουρέκια. Στη συνέχεια τσίκνισαν με σουβλάκια που έψησαν οι δάσκαλοι του σχολείου και μέλη του Συνδέσμου Γονέων. ΔΕΙΤΕ ΦΩΤΟΓΡΑΦΙΕΣ\n09-10/2/2015 Ο Διευθυντής και τρεις εκπαιδευτικοί από το Ειδικό Δημοτικό Σχολείο Ηρακλείου Αττικής (Αθήνα) επισκέφθηκαν για δύο μέρες το σχολείο μας, στα πλαίσια του προγράμματος Erasmus - Κινητικότητα 1. Οι εκπαιδευτικοί ενημερώθηκαν για το εκπαιδευτικό σύστημα της Κύπρου, τον τρόπο παροχής της ειδικής αγωγής και τον τρόπο λειτουργίας του σχολείου μας. ΔΕΙΤΕ ΦΩΤΟΓΡΑΦΙΕΣ\n02/02/2015 Όπως κάθε χρόνο, έτσι και φέτος, το Σωματείο "ΑΓΑΠΗ" διοργάνωσε τον Καρναβαλίστικο χορό για παιδιά με ειδικές ανάγκες στην αίθουσα δεξιώσεων Τρίκκης στη Λευκωσία. ΔΕΙΤΕ ΦΩΤΟΓΡΑΦΙΕΣ\n22/12/2014 Χριστούγεννα στην Ευρώπη! Αυτό ήταν το θεατρικό που παρουσίασαν τα παιδιά μαζί με το προσωπικό του σχολείου στις 03/12/2013. Τα παιδιά έδωσαν τον καλύτερο εαυτό τους και ο κόσμος συγκινήθηκε για ακόμα μια φορά. Η γιορτή συμπεριλάμβανε Χριστουγεννιάτικα τραγούδια καθώς και κλήρωση με πολλά δώρα! ΔΕΙΤΕ ΦΩΤΟΓΡΑΦΙΕΣ\n19/12/2014 Μετά από πρωτοβουλία του Συνδέσμου Φιλάθλων Ε.Ν.Π πραγματοποιήθηκε επίσκεψη ποδοσφαιριστών και καλαθοσφαιριστών της παραλιμνίτικης ομάδας στο σχολείο μας, οι οποίοι μοίρασαν δώρα στα παιδιά. ΔΕΙΤΕ ΦΩΤΟΓΡΑΦΙΕΣ\n09/12/2014 Πραγματοποιήθηκε άσκηση Πολιτικής Άμυνας στο σχολείο μας με θέμα "Πυρκαγιά". Η εκκένωση του σχολείου πραγματοποιήθηκε ομαλά. Παράλληλα, το προσωπικό του σχολείου εκπαιδεύτηκε στη χρήση πυροσβεστήρων. ΔΕΙΤΕ ΦΩΤΟΓΡΑΦΙΕΣ\n25/11/2014 Οι μαθητές των ομάδων Στ΄- Ζ΄, στα πλαίσια του προγράμματος ένταξης στην Τεχνική Σχολή Αυγόρου, στο πρόγραμμα Γεωπονίας, εργάζονται στον κήπο της Σχολής. ΔΕΙΤΕ ΦΩΤΟΓΡΑΦΙΕΣ\n14/10/2014-31/10/2014 Αθλητές του σχολείου μας συμμετέχουν σε αθλήματα των Ειδικών Ολυμπιακών Κύπρου. ΔΕΙΤΕ ΦΩΤΟΓΡΑΦΙΕΣ\n26/10/2014 Αθλητές του σχολείου μας συμμετείχαν στην Τελετή Έναρξης των Ειδικών Ολυμπιακών Κύπρου, η οποία πραγματοποιήθηκε στο Δημοτικό Μέγαρο Λευκωσίας. ΔΕΙΤΕ ΦΩΤΟΓΡΑΦΙΕΣ\n15/10/2014 Μέλη του Δ.Σ. του αθλητικού σωματείου Εθνικός Άχνας, μαζί με τους προπονητές και τους ποδοσφαιριστές επισκέφτηκαν το σχολείο μας και είχαν την ευκαιρία να ενημερωθούν για τα προγράμματα μας, να ξεναγηθούν στους χώρους του σχολείου και να συνομιλήσουν με τα παιδιά. ΔΕΙΤΕ ΦΩΤΟΓΡΑΦΙΕΣ\n14/10/2014 Η ομάδα Β΄, στα πλαίσια των κοινωνικών προγραμμάτων, πήγε βόλτα στο Nissi Beach στην Αγία Νάπα. ΔΕΙΤΕ ΦΩΤΟΓΡΑΦΙΕΣ\n30/09/2014 Πραγματοποιήθηκε ο ετήσιος αγιασμός του σχολείου, στον οποίο συμμετείχαν και οι γονείς των παιδιών. ΔΕΙΤΕ ΦΩΤΟΓΡΑΦΙΕΣ\n09/09/2014 Πραγματοποιήθηκε, στις 4 και 5 Σεμπτεβρίου, η ενδοσχολική επιμόρφωση όλων των εκπαιδευτικών του σχολείου με θέμα "Εισαγωγή στην Αισθητηριακή Αγωγή". Στις 6 Σεπτεμβρίου πραγματοποιήθηκε επιστημονική ημερίδα με θέμα "Αναπτυξιακή Διαταραχή Κινητικού Συντονισμού και η επίδρασή της στην καθημερινότητα, επικοινωνία και στο σχολικό περιβάλλον", η οποία απευθυνόταν σε εκπαιδευτικούς και ειδικούς απ΄ όλη την Κύπρο. Και στα δύο σεμινάρια δίδαξε η καταξιωμένη Ελληνίδα εργοθεραπεύτρια Άννα Σαμψωνίδου, η οποία εξειδικεύεται σε θέματα Αισθητρηριακής Ολοκλήρωσης. ΔΕΙΤΕ ΦΩΤΟΓΡΑΦΙΕΣ\n09/09/2014 Πραγματοποιήθκε, στις 4 Σεπτεμβρίου, διάλεξη προς τους γονείς του σχολείου και άλλους ενδιαφερόμενους (γονείς, σχολικοί βοηθοί, κ.τ.λ) με θέμα "Η σημασία της Αισθητηριακής Ολοκλήρωσης στην παρέμβαση των παιδιών με ειδικές ανάγκες". ΔΕΙΤΕ ΦΩΤΟΓΡΑΦΙΕΣ


Σύλλογος ποδηλασίας Assos for bikes | Με τα Μάτια του 5ου\nΣύλλογος ποδηλασίας Assos for bikes\n11 Φεβρουαρίου 2015 Αθλητικά, Τοπικά Χωρίς Σχόλια\nΣυμμετέχω σε έναν σύλλογο ποδηλασίας τον Assos for bikes και θέλοντας να μάθω περισσότερα στοιχεία αποφάσισα να ρωτήσω κάποιον από τα μέλη για αυτόν τον σύλλογο!\nΈμαθα λοιπόν ότι ο σύλλογος ιδρύθηκε το 2013. Την ιδέα για τη ίδρυση αυτού του συλλόγου την είχε ο αντιπρόεδρος Βάιος Κουγιουμτζόγλου μαζί με τον αδελφό του Σπύρο Κουγιουμτζόγλου και 2 φίλους που αγαπάνε πολύ το ποδήλατο. Τα μέλη συμμετέχουν σε αγώνες και γι΄ αυτό το λόγο προπονούνται με ειδικό πρόγραμμα που ετοιμάζει ο προπονητής. Ο προπονητής της ομάδας είναι ο Γεώργιος Τέντζος. Οι προπονήσεις γίνονται 4 φορές την εβδομάδα 3 καθημερινές και 1 μέρα το Σαββατοκύριακο. Η έδρα αυτής της ομάδας είναι στο προάστιο.\nΤα χαρακτηριστικά που πρέπει να πληρεί κάποιος για να συμμετέχει στην ομάδα είναι: πρώτα από όλα να αγαπάει το ποδήλατο, να είναι υγιής και να καταλάβει για ποιο λόγο κάνει ποδήλατο και όχι επειδή απλά κάνει βόλτα στην πόλη. Πρέπεινα ξέρει ότι με το ποδήλατο αθλείται σωματικά αλλά και πνευματικά.\nΟι στόχοι του συλλόγου είναι να αναδείξει το άθλημα της ποδηλασίας, να φέρει τον κόσμο κοντά στο ποδήλατο και να ενισχύσει την προσπάθεια των ποδηλατών να πάνε σε Πανελλήνιους αγώνες. Αγώνες ορεινής ποδηλασίας και ποδηλασίας δρόμου διοργανώνονται κάθε μήνα. Κάποιος μπορεί να αγωνιστεί, όταν νιώσει έτοιμος και έχει κάνει την σωστή προπόνηση, κάτι που μπορεί να πάρει από 3 έως και 6 μήνες. Συμμετέχοντας κάποιος σε αγώνες καταφέρνει να δημιουργήσει νέες παρέες, να κάνει καινούργιους φίλους. Θα χαρώ να σας δω σε αυτόν το σύλλογο για να διαπιστώσετε κι εσείς πόσα πολλά μπορείτε να κερδίσετε με την ποδηλασία!!!\nΤα στοιχεία του συλλόγου είναι: Assosptolemaida@gmail.comτηλέφωνο: 2463022326 , διεύθυνση: Κανάρη 2.\nΚωνσταντίνος Λιλής Α2\nΔημοσιεύτηκε στη στήλη: Αθλητικά, Τοπικά


Ο Ασόκ Κουμάρ είναι επίκουρος καθηγητής διεθνούς πολιτικής οικονομίας στο Birkbeck του Πανεπιστημίου του Λονδίνου. Η έρευνά του επικεντρώνεται σε θέματα που σχετίζονται με τον ρόλο των εργαζομένων στα διεθνή δίκτυα παραγωγής, τον οποίο αναλύει στο βιβλίο του Monopsony Capitalism: Power and Production in the Twilight of the Sweatshop Age (Μονοψωνιακός καπιταλισμός: εξουσία και παραγωγή στο λυκόφως της εποχής της εργασιακής γαλέρας) από το Cambridge University Press. Στην συνέντευξη που έδωσε στο Commune αναφέρεται στις πρόσφατες εξελίξεις στην Ινδία και στις βασικές ιδέες που αναπτύσσει στο βιβλίο του.\nΑφότου επιβλήθηκαν αυτές οι μεταρρυθμίσεις, υπήρξαν αρκετοί γύροι διαπραγματεύσεων μεταξύ αγροτικών οργανώσεων και της κυβέρνησης. Οι αγροτικές οργανώσεις είναι ξεκάθαρες και ενωμένες στα αιτήματά τους, στο ότι δεν θα συναινέσουν σε οτιδήποτε δεν περιλαμβάνει την πλήρη απόσυρση. Αγρότες που έφτασαν στο Δελχί με τα πόδια ήρθαν αντιμέτωποι με όλη την αυστηρότητα του κράτους της Ινδίας και της παραστρατιωτικής αστυνομίας - παρακάμπτοντας τα οδοφράγματα και τις ρίψεις δακρυγόνων με εντυπωσιακή αδιαφορία. H ελεγχόμενη από τo κόμμα Μπαρατίγια Τζανάτα (BJP) κυβέρνηση σφράγισε τα σύνορά της με φυσική παρουσία δυνάμεων -για πρώτη φορά από την ανεξαρτησία της Ινδίας-, προκειμένου να εμποδίσει τους αγρότες να βαδίσουν προς την πρωτεύουσα.\nΈχετε γράψει ένα βιβλίο με τίτλο Μονοψωνιακός καπιταλισμός: Εξουσία και παραγωγή στο λυκόφως της εποχής της εργασιακής γαλέρας. Τι σημαίνει Μονοψωνιακός καπιταλισμός;\nΟι τομείς ενδυμάτων και υποδημάτων βασίζονται σε αυτήν τη δυναμική για να εγγυηθούν την ισχύ και τα κέρδη για τους παγκόσμιους αγοραστές (τα εμπορικά σήματα και τους λιανοπωλητές), ακόμη και όταν οι προμηθευτές -τα ίδια τα εργοστάσια εξωτερικής ανάθεσης- έχουν χαμηλά περιθώρια κέρδους. Οι προμηθευτές, που δύσκολα μπορούν να ανταποκριθούν στις απαιτήσεις των αγοραστών όσον αφορά την τιμή του προϊόντος, κινδυνεύουν να χάσουν παραγγελίες - ή ακόμα και να κλείσουν εντελώς.\nΣε μια αλυσίδα εφοδιασμού με υψηλό βαθμό μονοψωνίου, δεκάδες χιλιάδες προμηθευτές θα ανταγωνιστούν για να πουλήσουν τα προϊόντα τους σε έναν μικρό αριθμό αγοραστών - εξασφαλίζοντας υψηλά κέρδη για τους τελευταίους και χαμηλά κέρδη για τους πρώτους. Συνεπώς, ένας υψηλός βαθμός μονοψωνίου τροφοδοτείται από έναν τομέα χαμηλών επενδύσεων και χαμηλής τεχνολογίας - επιτρέποντας τη δημιουργία δεκάδων χιλιάδων εργοστασίων με σχετικά μικρό ποσό κεφαλαίου. Οι βιομηχανίες ενδυμάτων και υποδημάτων είναι ένα από τα χαρακτηριστικότερα παραδείγματα της παγκοσμιοποίησης και της εξάπλωσης των αλυσίδων εφοδιασμού εξωτερικού - και υποδηλώνουν την ένταση μεταξύ εργασίας και κεφαλαίου υπό συνθήκες παγκοσμιοποίησης. Αυτές οι βιομηχανίες είναι κλάδοι «εκκίνησης» στη διαδικασία της οικονομικής ανάπτυξης μιας χώρας. Οι βασικοί τομείς προσφέρουν στοιχεία για την κατεύθυνση της καπιταλιστικής ανάπτυξης ανοίγοντας τον δρόμο -μερικές φορές κυριολεκτικά- για πιο προηγμένες βιομηχανίες. Σε αυτούς τους τομείς, υπάρχουν προϊόντα που είναι εφήμερα από τη φύση τους, ευαίσθητα στην εποχικότητα και τη μόδα, κι αυτά που δεν είναι, και επομένως υπόκεινται σε τυποποίηση και μηχανοποίηση.\nΣτις συνθήκες της παγκοσμιοποίησης, είμαστε μάρτυρες μιας μετατόπισης από το κράτος πρόνοιας και των επενδύσεων υποκατάστασης των εισαγωγών προς ένα κράτος της αγοράς, ως όχημα ενός παγκόσμιου καπιταλισμού. Το γεγονός αυτό ενέπνευσε μια βιομηχανικής κλίμακας παραγωγή ακαδημαϊκού πεσιμισμού - κυρίως υπό τη μορφή του μεταμοντερνισμού και της μετα-αποικιακής θεωρίας. Ωστόσο, με την όξυνση των αντιφάσεων του καπιταλισμού, βλέπουμε ότι η ακαδημαϊκή θεωρία καλύπτει σταδιακά το χαμένο έδαφος, καθώς δεν είναι πλέον σε θέση να συσκοτίζει τις εντάσεις που δρουν κάτω από την επιφάνεια.\nΣτις συνθήκες της παγκοσμιοποίησης, είμαστε μάρτυρες μιας μετατόπισης από το κράτος πρόνοιας και των επενδύσεων υποκατάστασης των εισαγωγών προς ένα κράτος της αγοράς, ως όχημα ενός παγκόσμιου καπιταλισμού. Το γεγονός αυτό ενέπνευσε μια βιομηχανικής κλίμακας παραγωγή ακαδημαϊκού πεσιμισμού - κυρίως υπό τη μορφή του μεταμοντερνισμού και της μετα-αποικιακής θεωρίας. Ωστόσο, με την όξυνση των αντιφάσεων του καπιταλισμού, βλέπουμε ότι η ακαδημαϊκή θεωρία καλύπτει το χαμένο έδαφος, καθώς δεν είναι πλέον σε θέση να συσκοτίζει τις εντάσεις που δρουν κάτω από την επιφάνεια.


Τις νύχτες μιλούν οι προσευχές\nσ’αυτά τα μονοπάτια,\nεδώ που τ’όνειρο ξεσπά\nΤύλιξε, Λίνα, το πανί\nγύρω απ’το πρόσωπό σου,\nνα μην το δουν που προσπαθεί\nνα κρύψει το θυμό σου.\nΔιώξε μακριά σου την ντροπή\nπου σε αναστατώνει.\nΓίνε γυναίκα σεβαστή,\nγυναίκα απ’την Πόλη.\nΕπωδός : «Είναι η ζωή μια χαραυγή,\nγια κείνες που λυπούνται.\nΓι’αυτές που ονειρεύονται,\nτα βράδυα πως κοιμούνται...»\nΣ’αυτούς τους δρόμους τους υγρούς,\nσέρνεται το κορμί σου.\nΤακούνι, τσάντα και κραγιόν\nβιτρίνες στη ζωή σου.\nΈνας παλιάτσος κουρελής,\nβγαλμένος από ποίημα\nκοντά σου πάλι έρχεται\nμε το γοργό το βήμα.\nΚι αν σήμερα ζητά εδώ\nτον πόθο να πουλήσεις,\nσκέψου ξανά το αύριο\nπως θα το νοσταλγήσεις.


Γνωρίζοντας τους ομιλητές του TEDxUniversityofMacedonia2016: Λία Τερζίδου - Blog\nPosted inFeatured Talks\nΓνωρίζοντας τους ομιλητές του TEDxUniversityofMacedonia2016: Λία Τερζίδου\nPosted by By admin November 23, 2016\n[:EL]Η πληροφορική πάντοτε τείνει να φέρνει την επανάσταση σε όλους τους τομείς της καθημερινότητάς μας. Μας έχει επηρεάσει τόσο πολύ, που θα μπορούσε να πει κανείς πως ζούμε σε δύο κόσμους πλέον, τον πραγματικό και τον εικονικό. Όμως ποιές είναι οι πραγματικές προκλήσεις του εικονικού κόσμου, ποιές οι πραγματικές δυνατότητές του, και πως θα μπορούσε η εικονική πραγματικότητα να χρησιμοποιηθεί πραγματικά από την εκπαίδευση; Στο Gravity of Thoughts η Λια Τερζίδου έκανε μια φανταστική TEDx ομιλία για όλα τα παραπάνω, ξεναγώντας μας με το δικό της avatar στον κόσμο της εικονικής πραγματικότητας στην εκπαίδευση. Ποία είναι όμως η ίδια; Ας την γνωρίσουμε λίγο καλύτερα μέσω της συνέντευξης που μας έδωσε στο TEDxUniversityofMacedonia Blog!\nΠως αποφασίσατε να ασχοληθείτε με την πληροφορική, και πως την “αναμίξατε” με την εκπαίδευση;\nΑρχικά, από πολύ μικρή, τέλη δημοτικού, άρχισα να γράφω τα πρώτα μου προγράμματα. Εντυπωσιάστηκα, είχα δημιουργήσει κάτι δικό μου, και από εκεί και πέρα όποτε έβρισκα υπολογιστή διαθέσιμο προσπαθούσα να γράψω μικρά προγράμματα. Πάντοτε ήθελα να σπουδάσω πληροφορική. Έτσι κάπως έφτασα να σπουδάζω Επιστήμη Υπολογιστών. Επειδή όμως το αγαπούσα πάρα πολύ ήθελα να το συνεχίσω, για αυτό ακόμη και σε αυτή την ηλικία συνεχίζω να μαθαίνω. Εκτός όμως από το να μαθαίνω μου αρέσει και να προσφέρω αυτά που ξέρω στους πιο νέους, ώστε να τους δώσω και αυτούς την χαρά που ένιωσα και εγώ όταν δημιουργούσα κάτι δικό μου.\nΣε τι επίπεδο βρίσκεται η εικονική πραγματικότητα στην Ελλάδα ερευνητικά;\nΥπάρχουν πολλά πανεπιστήμια μου τρέχουν διάφορα projects, όπως είναι το τμήμα πληροφορικής του Α.Π.Θ., στο οποίο βρίσκομαι και κάνω το διδακτορικό μου. Έχω να πω πως το επίπεδο είναι πολύ ικανοποιητικό. Από την άλλη, στα σχολεία δεν μπορώ να πω πως βλέπω πολλές εφαρμογές τις εικονικής πραγματικότητας, όμως από την δική μου τη πλευρά προσπαθώ, με όσους μαθητές έχω, να τρέξω τέτοια προγράμματα.\nΠως θα μπορούσε η Ελλάδα να βελτιωθεί στον τομέα της εκπαίδευσης;\nΣίγουρα θα μπορούσαν να αυξηθούν οι ώρες που διδάσκεται το μάθημα της πληροφορικής τόσο στα δημοτικά, όσο και στο γυμνάσιο και στο λύκειο. Επίσης θα πρέπει να διδάσκεται μια πραγματική γλώσσα προγραμματισμού, πέρα από την ψευδογλώσσα που διδάσκεται στην τρίτη λυκείου. Νομίζω πως πλέον ο ψηφιακός αλφαβητισμός είναι υποχρεωτικός και τα παιδιά τελειώνοντας, ακόμη και από το δημοτικό, θα πρέπει να γνωρίζουν μια γλώσσα προγραμματισμού ή έστω και το scratch. Θα είναι απαραίτητο εφόδιο για τη ζωή τους, θα είναι σα να μαθαίνουν μια ξένη γλώσσα, ιδιαίτερα αν σκεφτεί κανείς ότι μέχρι το 2020 στην Ευρώπη θα χρειάζονται επιπλέον 1.000.000 εργαζόμενοι στον τομέα της πληροφορικής.\nΕίσαστε η πρώτη γυναίκα πρόεδρος του παραρτήματος Βορείου Ελλάδος, της Ελληνικής Εταιρείας Επιστημόνων και Επαγγελματιών Πληροφορικής και Επικοινωνιών. Η πληροφορική ήταν ένας χώρος που στερεοτυπικά θεωρείται ανδροκρατούμενος. Πως μπορεί αυτό να αλλάξει και περισσότερες γυναίκες να κυνηγήσουν καριέρα σε αυτόν τον κλάδο;\nΊσως πρέπει οι ίδιες οι γυναίκες να γίνουν πρότυπα για τα μικρά κορίτσια και να τους δείξουν τι είναι ικανές να φτιάξουν. Έχει επικρατήσει η εντύπωση ότι η πληροφορική και γενικότερα η τεχνολογία είναι μόνο για τα αγόρια, αλλά υπάρχουν τόσοι πολλοί τομείς που μπορεί να βρει ή να ανακαλύψει τη δημιουργικότητα του ένα κορίτσι και πρέπει εμείς οι ίδιες οι γυναίκες να τους το δείξουμε αυτό. Επίσης μπορούν να δημιουργηθούν περισσότερα εθελοντικά clubs, τα οποία να προσφέρουν, ειδικά για κορίτσια, αυτή την δυνατότητα, ώστε να μπορούν να έρθουν σε επαφή με την τεχνολογία και εν τέλει να εξαλειφθεί αυτή η προκατάληψη.\nΣυνδυάσατε το παλιό και το νέο και δημιουργήσατε ένα… διαφορετικό Dojo από τα άλλα. Έτσι, δημιουργήσατε το CoderDojo Thessaloniki. Πείτε μας λίγα λόγια για αυτό.\nΤο CoderDojo Thessloniki είναι ένα εθελοντικό club. Ξεκίνησε πριν από τρία χρόνια και αποτελεί ένα παράρτημα από τα πολλά που υπάρχουν σε όλο τον κόσμο. Ο σκοπός μου ήταν να δώσω σε παιδιά (από 7 ως 17 ετών) την δυνατότητα να έρθουν σε επαφή με την τεχνολογία και τον προγραμματισμό. Το club αυτό λειτουργεί κάπως διαφορετικά. Δεν αποτελεί το κλασικό, αυστηρό περιβάλλον εκπαίδευσης, με θρανία και έναν δάσκαλο να παραδίδει. Έρχονται εθελοντές και μέλη από διάφορες άλλες κοινότητες προγραμματιστών όπως η “c sharp” και μαθαίνουν στα παιδιά προγραμματισμό. Με αυτό τον τρόπο τα παιδιά μαθαίνουν να γνωρίσουν την τεχνολογία διασκεδάζοντας και δημιουργώντας και δεν είναι απλοί δέκτες που λαμβάνουν πληροφορίες δίχως να τις κατανοούν.\nΠαρακινείτε νέους ανθρώπους να μάθουν να γράφουν κώδικα. Γιατί πιστεύετε ότι είναι τόσο σημαντικό να μπορούν οι άνθρωποι να μαθαίνουν και αυτήν την «ξένη» γλώσσα;\nΓιατί είναι η «ξένη» γλώσσα του μέλλοντος και το μέλλον δεν είναι μετά από 50 χρόνια, αλλά το 2020. Όταν τελειώσει το λύκειο ένα παιδί που είναι τώρα στο δημοτικό, το να γνωρίζει μια γλώσσα προγραμματισμού θα είναι αναγκαίο, όπως είναι σήμερα αναγκαίο να γνωρίζει κανείς μια τουλάχιστον ξένη γλώσσα. Θα του προσφέρει επιπλέον επαγγελματικά εφόδια, ανεξάρτητα του τι επάγγελμα θα ακολουθήσει.\nΤι θα συμβουλεύατε τους νέους ανθρώπους, που θέλουν να ασχοληθούν με την εφαρμογή της τεχνολογίας στην εκπαίδευση, να κάνουν;\nΗ τεχνολογία έχει ανάγκη όλους αυτούς τους ανθρώπους που προσφέρουν σε αυτήν. Χωρίς τους ανθρώπους δεν υπάρχει τεχνολογία και χωρίς τεχνολογία οι άνθρωποι μένουν στάσιμοι. Προκειμένου λοιπόν να συνεχίσει να εξελίσσεται ο άνθρωπος θα πρέπει να μεταλαμπαδεύσει τη γνώση του στις επόμενες γενιές. Όσο πιο εξοικειωμένοι είναι οι νέοι με την τεχνολογία τόσο πιο εύκολο είναι για αυτούς να την διδάξουν στα παιδιά. Αν αγαπάνε να το κάνουν αυτό, ακόμη καλύτερα.\nΠώς είναι να είσαι εθελοντής του TEDxUniversityofMacedonia 2016;\nΓνωρίζοντας τους ομιλητές του TEDxUniversityofMacedonia: Vivien Cumming


Η τρισδιάστατη αναπνοή των γιόγκι\nΕπ. 10: Η τρισδιάστατη αναπνοή των γιόγκι\nΗ τρισδιάστατη ή πλήρης γιογκική αναπνοή είναι η πιο βασική από όλες τις αναπνευστικές ασκήσεις και θα σε κατευθύνει στο πώς να ανακτήσεις την πλήρη χωρητικότητα των πνευμόνων σου, και να εστιάζεις στην αναπνοή. Οι περισσότεροι άνθρωποι αναπνέουμε μόνο θωρακικά λόγω της κακής στάσης του σώματος αλλά και του άγχους. Έτσι όμως δεν αξιοποιούμε τις δυνατότητες των πνευμόνων μας και δεν απορροφούμε αρκετό οξυγόνο. Ονομάζεται τρισδιάστατη γιατί το σώμα κινείται σε όλες τις διαστάσεις: κάθετα, οριζόντια και πλάγια.


Σοκ στη Σκάλα Λακωνίας – INLIFE by INPAOK\nΜητέρα και πατριός ξυλοκόπησαν άγρια αγοράκι 2,5 ετών\nΣε άθλια κατάσταση, με κρανιοεγκεφαλικές κακώσεις και μώλωπες σε όλο του το κορμάκι από χτυπήματα που του προκάλεσαν η ίδια του η μητέρα και ο σύντροφός της, διακομίστηκε από το Παναρκαδικό νοσοκομείο της Τρίπολης στο νοσοκομείο Παίδων «Αγλαΐα Κυριακού» ένα αγοράκι ηλικίας μόλις δυόμισι χρόνων!\nΗ οικογένεια κατοικεί στην Σκάλα Λακωνίας και το παιδί μεταφέρθηκε αρχικά στο νοσοκομείο της Σπάρτης, όπου διαπιστώθηκε ότι η κατάστασή του ήταν κρίσιμη και έπρεπε να μεταφερθεί σε νοσοκομείο που να πληροί τις προϋποθέσεις για τη νοσηλεία του. Έτσι, διασωληνώθηκε και διακομίστηκε στο νοσοκομείο Τρίπολης, όπου οι γιατροί έδωσαν μάχη για να το κρατήσουν στη ζωή αλλά έκριναν ότι έπρεπε να γίνει διακομιδή στην Αθήνα.\nΓια την υπόθεση ενημερώθηκαν οι αστυνομικοί του τμήματος Σκάλας, οι οποίοι συνέλαβαν την 23χρονη μητέρα του αγοριού και τον 54χρονο σύντροφό της. Και οι δυο παραπέμφθηκαν στον εισαγγελέα Πλημμελειοδικών Σπάρτης και, μετά την άσκηση δίωξης σε βάρος τους για κακοποίηση και έκθεση ανηλίκου, διατάχθηκε η κράτησή τους ώσπου να απολογηθούν στον ανακριτή.\n9 Ιανουαρίου 2017 στις 21:15\nχαμενα κορμια…την πληρωσε το παιδακι…


Λόρεν Όλιβερ - Βικιπαίδεια\nΠανεπιστήμιο της Νέας Υόρκης και Πανεπιστήμιο του Σικάγου\nσυγγραφέας, συγγραφέας έργων επιστημονικής φαντασίας, συγγραφέας παιδικής λογοτεχνίας και μυθιστοριογράφος\nDelirium, Pandemonium και Before I Fall\nΗ Λόρεν Όλιβερ είναι Αμερικανή συγγραφέας.\nΗ Λόρεν Όλιβερ προέρχεται από οικογένεια συγγραφέων και υπήρξε ανέκαθεν μανιώδης αναγνώστρια. Σπούδασε φιλοσοφία και λογοτεχνία στο Πανεπιστήμιο του Σικάγο, και στη συνέχεια εργάστηκε ως βοηθός υπεύθυνου έκδοσης σε μεγάλο εκδοτικό οίκο στη Νέα Υόρκη. Το μυθιστόρημα "Πριν φύγω" είναι το πρώτο της· είναι υποψήφιο για το βραβείο των Romantic Times για το καλύτερο νεανικό μυθιστόρημα του 2010 στην κατηγορία του φανταστικού και έχει συμπεριληφθεί στη λίστα του Publisher's Weekly με τα καλύτερα βιβλία του 2010. Επίσης βρισκόταν για εβδομάδες στη λίστα ευπώλητων βιβλίων της εφημερίδας Νιου Γιορκ Τάιμς (New York Times). Το "Παραλήρημα" ήταν υποψήφιο για τη λίστα ALA Best Fiction for Young Adults και τα βραβεία Good Reads Choice του 2011 και χαρακτηρίστηκε από το Amazon το καλύτερο εφηβικό μυθιστόρημα του 2011. Η ίδια η συγγραφέας λέει ότι είναι ιδιαιτέρως ευγνώμων που μπορεί να συνεχίσει να γράφει, καθώς ποτέ δεν ήταν καλή σε οτιδήποτε άλλο. Τα κινηματογραφικά δικαιώματα και των δύο βιβλίων της έχουν πουληθεί και αναμένεται η μεταφορά τους στη μεγάλη οθόνη.\nΤο βιβλίο με τίτλο "Παραλήρημα" κυκλοφόρησε τον Μάρτιο του 2012 και στην ελληνική αγορά. Η υπόθεση του βιβλίου εκτυλίσσεται σε μια αφιλόξενη Αμερική, όπου κάθε πόλη περιχαρακώνεται με σύνορα προκειμένου να διαφυλαχθεί η υγεία του πληθυσμού, μια φριχτή και ολέθρια νόσος απειλεί να αφανίσει ολόκληρη την ήπειρο. Η χειρότερη επιδημία όλων των εποχών: ο έρωτας. Η κεντρική ηρωίδα, η Λένα μετράει τις μέρες αντίστροφα, μέχρι την ημερομηνία όπου θα υποβληθεί στη χειρουργική διαδικασία, η οποία θα την καταστήσει απρόσβλητη στη νόσο. Ώσπου ένα τυχαίο γεγονός θα αλλάξει τη ζωή της για πάντα.\nOliver, Lauren, Παραλήρημα, Α' έκδοση, εκδ. Ψυχογιός, ISBN 978-960-496-531-1 \nOliver, Lauren, Παραλήρημα, Α' έκδοση, εκδ. Ψυχογιός, ISBN 978-960-453-890-4 \nΠριν φύγω,Εκδόσεις Ψυχογιός\n↑ (Γαλλικά) NooSFere. 2147190370. Ανακτήθηκε στις 9 Οκτωβρίου 2017.\n↑ (Αγγλικά) Internet Speculative Fiction Database. 142242. Ανακτήθηκε στις 9 Οκτωβρίου 2017.\n↑ Ιστοσ. BestPrice.gr, Παραλήρημα[νεκρός σύνδεσμος]\n↑ Ιστοσ. BestPrice.gr Πριν Φύγω[νεκρός σύνδεσμος]\nΒιογραφικό Λόρεν Όλιβερ\nΠαρουσίαση βιβλίου "Παραλήρημα"[νεκρός σύνδεσμος]\nΕκδοτικός Οίκος "Ψυχογιός"\nBNF: cb162747689 (data)\nΑνακτήθηκε από "https://el.wikipedia.org/w/index.php?title=Λόρεν_Όλιβερ&oldid=8989486"


ΟΦΗ-Πανιώνιος 0-1 | Ποδόσφαιρο: Κύπελλο Ελλάδας | gazzetta.gr\nΓΚΟΛΝΤΕΝ ΣΤΕΙΤ ΓΟΥΟΡΙΟΡΣ 85\nΜΕΜΦΙΣ ΓΚΡΙΖΛΙΣ 98\nΤρίτη, 09 Ιανουαρίου 2018 - 16:48\nFollow @twitterΟΦΗ-Πανιώνιος 0-1\n0 - 1Διαβάστε ξανά τη Live Περιγραφή του αγώναΟΦΗ - ΠΑΝΙΩΝΙΟΣ\nΤο γκολ του Σπιριντόνοβιτς έδωσε στον Πανιώνιο την νίκη και στο Ηράκλειο και με το 0-1 επί του ΟΦΗ ο Ιστορικός σφράγισε πανηγυρικά την πρόκριση του στους «8» του Κυπέλλου Ελλάδος.\nΣτο πρώτο ημίχρονο είδαμε φάσεις, ένα γκολ και δυο ομάδες να προσπαθούν να παίξουν ποδόσφαιρο και να δημιουργήσουν φάσεις. Στο δεύτερο απλά κοιτούσαμε το ρολόι για να περάσει η ώρα και να ακούσουμε το τελευταίο σφύριγμα του διαιτητή.\nΟ Πανιώνιος πήρε την πρόκριση εις βάρος του ΟΦΗ, νικώντας και στο Ηράκλειο με 1-0 (3-0 συνολικό σκορ) χάρη στο γκολ του Σπιριντόνοβιτς στο 28'.\nΟ ΟΦΗ παρατάχθηκε με τον Στρέζο κάτω από τα δοκάρια και τους Φαζό, Κομεσίδη και Ποτουρίδη στην άμυνα.\nΝάστος-Παπαστεριανός ήταν τα δύο κεντρικά χαφ με τον Μπολάκη να είναι στη δεξιά πλευρά και τον Κοιλιάρα στην αριστερή. Ο Παπατόλιος ήταν πίσω από τους Μάνο-Κουτσιανικούλη.\nΣε 4-2-3-1 ο Πανιώνιος ξεκίνησε με τους: Κότνικ στο τέρμα και τους Παπαγεωργιου, Μπανανά, Γκιοατά και Σαραμαντά στην άμυνα.\nΚόρμπος και Πινιώτης ήταν τα δύο κεντρικά χαφ με τον Σαββίδη να είναι πίσω από τον Γεσίλ κι οι Μασούρας-Σπιριντόνοβιτς ήταν στα φτερά.\nΣπιριντόβιτς και... αντίο\nΟ Πανιώνιος μπήκε πιο «ζεστός» στο ματς, αλλά οι γηπεδούχοι δημιούργησαν δύο καλές στιγμές.\nΣτο 18' ο Μάνος πέρασε όμορφα τον Κόρμπο αλλά γύρισε δυνατά την μπάλα, ενώ στο επόμενο λεπτό ο ίδιος παίκτης έκανε λάθος να πασάρει στον Παπατόλιο και όχι να σουτάρει με τον Κότνικ να μην είναι στην εστία του.\nΣτο 24' απείλησε για πρώτη φορά ο Ιστορικός. Ο Μασούρας είδε τον Στρέζο να αποκρούει το σουτ του από κοντά, στη συνέχεια ένα σουτ του Σαββίδη κόντραρε κι ο Σπιριντόνοβιτς σούταρε αλλά η μπάλα πέρασε δίπλα από το αριστερό δοκάρι του ΟΦΗ.\nΣτην επόμενη καλή στιγμή τους, οι φιλοξενούμενοι άνοιξαν το σκορ με τον Σπιριντόνοβιτς να παίρνει την μπάλα στο κέντρο, ο ίδιος έκανε την κούρσα, μπήκε στην αντίπαλη περιοχή και έστειλε την μπάλα στη δεξιά πλευρά του Στρέζου.\nΣτο δεύτερο μέρος είδαμε πολύ λίγα πράγματα. Ενα σουτ του Βουκελάτου πέρασε πάνω από το οριζόντιο δοκάρι, ενώ στο επόμενο λεπτό ο Κουτσιανικούλης είχε δύο σουτ. Το ένα κόντραρε και το άλλο έφυγε άουτ. Στο 57', ο Παπατόλιος βρέθηκε σε πλάγια θέση απέναντι από τον Κότνικ αλλά το σουτ του ήταν πολύ κακό και έτσι χάθηκε μια σημαντική ευκαιρία για τους γηπεδούχους να ισοφαρίσουν.\nΟΦΗ: Στρέζος, Φαζός (53' Πλευράκης), Ποτουρίδης, Κομεσίδης, Μπολάκης, Κοιλιάρας, Νάστος, Παπαστεριανός (71' Κοντογιάννης), Παπατόλιος (80' Μονιάκης), Κουτσιανικούλης, Μάνος.\nΠανιώνιος: Κότνικ, Παπαγεωργίου, Μπανανά, Γκιοατά (58' Σταυρόπουλος), Σαραμαντάς, Κόρμπος, Πινιώτης, Μασούρας (45' Βουκελάτος), Σπιριντόνοβιτς (67' Οικονομίδης), Σαββίδης, Γεσίλ.\nΜαρτίνς: Το εναλλακτικό αγωνιστικό σχέδιο για Ερυθρό Αστέρα\nΠαναιτωλικός-Ολυμπιακός: Τι έγραψε η ΕΛ.ΑΣ. για τα επεισόδια\nΑνδρεόπουλος: «Με συγκίνησαν πραγματικά οι άνθρωποι της Ελπίδας»\nLIVE Ουόριορς - Γκρίζλις\nΣτην Ελλάδα η αποστολή από τη Γλασκόβη, στις ΗΠΑ ο Βαζαίος (pics)